Bezbednosna unija: Komisija predlaže Evropski sistem za informacije o putovanjima i njihovom odobrenju - JUGPRESS\nPostavio: Jugpress Novembar 16, 2016\n“Moramo da znamo ko prelazi naše granice. Do novembra ćemo predložiti automatski sistem za određivanje kome će biti dozvoljeno da putuje u Evropu. Na taj način ćemo znati ko putuje u Evropu pre nego što ovde stigne”, rekao je predsednik Žan Klod Junker u govoru o stanju u Uniji za 2016.\nKomisija danas predlaže uspostavljanje Evropskog sistema za informacije o putovanjima i njihovom odobrenju (ETIAS) radi jačanja bezbednosnih kontrola putnika koji su izuzeti iz viznog režima. To je usledilo nakon najave predsednika Junkera u septembru u njegovom govoru o Stanju u Uniji za 2016. i predstavlja prvi rezultat prioriteta delovanja koji su utvrđeni u Planu iz Bratislave. ETIAS će skupljati informacije o svim putnicima koji putuju u Evropu bez vize da bi se omogućila prethodna provera u vezi sa nelegalnom migracijom i bezbednošću. To će doprineti efikasnijem upravljanju spoljnim granicama EU i poboljšati unutrašnju bezbednost te istovremeno omogućiti legalna putovanja preko šengenskih granica.\n“Naš prvi prioritet je da obezbedimo granice i zaštitimo naše građane. ETIAS će popuniti informativne praznine unakrsnom proverom podataka o podnosiocima zahteva koji su izuzeti iz viznog režima u svim ostalim našim sistemima. Istovremeno, budući ETIAS će biti lak, brz, jeftin i efikasan,” rekao je potpredsednik Frans Timermans\nKomesar za migracije i unutrašnje poslove Dimitris Avramopulos je rekao da je ” ETIAS karika koja nedostaje u našem upravljanju granicama i spaja našu migracionu i bezbednosnu politiku, te će zahvaljujući njoj ulazak u Šengensku zonu bit lakši za najmanje 95 % putnika koji su izuzeti iz viznog režima. Otvorenost Evrope ne sme da ide na uštrb bezbednosti.”\nKomesar za bezbednosna pitanja Džulijan King je rekao da “teroristi i kriminalci ne mare mnogo za nacionalne granice. Jedini način da ih porazimo jeste da zajedno radimo na efikasan način. U tome će nam pomoći ETIAS: uočavanjem problematičnih pojedinaca i sprečavanjem da oni dođu, mi ćemo poboljšati unutrašnju bezbednost Evrope.”\nETIAS odobrenje nije viza, već lakši i pristupačniji režim.\nDržavljani zemalja obuhvaćenih viznom liberalizacijom će i dalje moći da putuju bez vize, ali će morati da dobiju odobrenje za putovanje pre samog puta u Šengensku zonu.\n“To će nam pomoći u identifikaciji lica koja predstavljaju rizik od nelegalne migracije ili bezbednosni rizik pre nego što stignu do granice i u znatnoj meri će povećati bezbednost spoljnih granica. ETIAS će takođe premostiti postojeće informativne praznine o putnicima koji su izuzeti iz viznog režima tako što će prikupljati informacije koje bi mogle da budu od izuzetnog značaja za nadležne organe zemalja članica EU pre njihovog dolaska na granicu Šengena. ETIAS zato predstavlja važan korak napred ka jačim i pametnijim informacionim sistemima za granice i bezbednost. ETIAS će olakšati prelazak spoljnih granica državljanima trećih zemalja koje su u bezviznom režimu. Putnici će imati pouzdan rani pokazatelj da će ući u Šengensku zonu, što će znatno smanjiti broj odbijenih ulazaka”, objašnjava se novi sistem”.\nPri odlučivanju da li da odobri ili odbije zahtev za putovanje u EU, automatski sistem će izvršiti prethodne provere, pri tom poštujući u potpunosti osnovna prava i zaštitu ličnih podataka.\nIako će konačnu odluku o odobravanju ili odbijanju ulaska uvek donositi nacionalni graničari koji vrše granične kontrole prema Zakoniku o šengenskim granicama, prethodne provere svih putnika će olakšati granične kontrole i obezbediti koordinisanu i ujednačenu procenu državljana trećih zemalja koji su izuzeti iz viznog režima.\nSistemom ETIAS će upravljati Evropska granična i obalska straža u tesnoj saradnji sa nadležnim organima zemalja članica EU i Evropolom.\nAgencija eu-LISA će biti zadužena za tehničko upravljanje ovim informacionim sistemom.\nGlavne funkcije ETIAS-a će biti:\n· Potvrda podataka koje podnesu državljani trećih zemalja koji su izuzeti iz viznog režima (kao što su podaci o identitetu, putna isprava, podaci o prebivalištu, kontakt podaci, itd) preko onlajn aplikacije pre nego što dođu do spoljnih granica EU, radi procene da li predstavljaju rizik od nelegalne migracije, po bezbednost ili javno zdravlje;\n· Automatska obrada svakog zahteva koji se podnese preko veb-sajta ili aplikacije za mobilne telefone i provera u drugim informacionim sistemima EU (kao što su SIS, VIS, baze podataka Evropola i Interpola, EES, Eurodac, ECRIS), specijalnoj ETIAS listi za praćenje kretanja (koju sastavlja Evropol) i ciljanim, proporcionalnim i jasno definisanim kontrolnim pravilima kako bi se utvrdilo da li postoje činjenične naznake ili opravdani razlozi za izdavanje ili odbijanje odobrenja za putovanje;\n· Izdavanje odobrenja za putovanje. Ukoliko nema traženih pogodaka i ne utvrde se elementi koji zahtevaju detaljniju analizu, odobrenje za putovanje se automatski izdaje za nekoliko minuta od podnošenja zahteva.\nOdobrenje se dobija sledeći jednostavnu, jeftinu i brzu proceduru; u najvećem broju slučajeva odobrenje će se dobiti za nekoliko minuta. Popunjavanje zahteva ne traje duže od deset minuta, a od dokumenata je za to potreban samo važeći pasoš. Odobrenje će važiti pet godina za veći broj putovanja. Naknada za zahtev od samo 5 evra će se primenjivati na sve podnosioce zahteva starije od 18 godina.\nBezbednost je stalna tema od početka mandata Junkerove Komisije – od Političkih smernica predsednika Junkera iz jula 2014. do poslednjeg Govora o stanju u Uniji iz septembra 2016. U tom govoru je predsednik Junker najavio da će Komisija do novembra predložiti Evropski sistem za informacije o putovanjima i njihovom odobrenju (ETIAS) – automatski sistem koji će određivati kome će biti dozvoljeno putovanje u Evropu. Uspostavljanje ovog sistema je zatim definisano kao prioritet u Planu iz Bratislave koji su dogovorili i potpisali lideri 27 zemalja članica EU, obavezavši se tako na “uspostavljanje Evropskog sistema za informacije o putovanjima i njihovom odobrenju (ETIAS) kako bi se omogućile prethodne provere i, ukoliko je potrebno, odbio ulazak putnicima koji su izuzeti iz viznog režima”.\nEvropska komisija je usvojila Bezbednosnu agendu EU 28. aprila 2015. koja definiše glavne pravce delovanja kojima će se obezbediti efikasan odgovor EU na terorizam i pretnje po bezbednost u Evropskoj uniji u periodu 2015-2020.\nOd kada je Agenda usvojena do danas je postignut značajan napredak u njenom sprovođenju. U novembru 2015. Komisija je predložila reviziju Direktive o vatrenom oružju, za kojom je u decembru 2015. usledio Akcioni plan o vatrenom oružju i eksplozivima. Kada je reč o terorizmu, komisija je u decembru 2015. usvojila novu Direktivu o borbi protiv terorizma i poseban Akcioni plan o finansiranju terorizma u februaru 2016. U aprilu je Komisija predložila uspostavljanje Sistema ulaska/izlaska (EES) i predstavila Obaveštenje kojim se stvaraju uslovi za efikasnu i istinski bezbednosnu uniju. Pored toga, u septembru je usvojena jedinstvena EU sertifikacija za vazduhoplovno bezbednosnu opremu.\nPotom je Komisija predstavila Obaveštenje od 14. septembra 2016. o ‘Jačanju bezbednosti u svetu mobilnosti’ kojim je potvrđena potreba da se uspostavi prava ravnoteža između obezbeđivanja mobilnosti i jačanja bezbednosti, i u isto vreme omogući legalan ulazak u Šengensku zonu bez potrebe za izdavanjem vize. Pored toga, Evropska granična i obalska straža je postala operativna 6. oktobra, svega 9 meseci nakon predloga Komisije iznetog u decembru, čime je pokazana jasna posvećenost jačanju upravljanja spoljnim granicama EU i bezbednosti na njima.\nPredsednik Junker je napravio poseban komesarski portfelj za bezbednosnu uniju u avgustu 2016. pokazavši time važnost koju Komisija pridaje jačanju odgovora na terorističke pretnje.


Čedomir Jovanović u Bečeju: „Razgovaraćemo sa svima“\nBečejski Mozaik 21 februar 2014\nU utorak, 18. februara, u sklopu predizbornih aktivnosti i predstavljanja stranačkog programa pod sloganom „Vreme je“, predsednik LDP-a Čedomir Jovanović posetio je Bečej. U društvu lokalnih stranačkih prvaka, Tamare Ivanišević i Dalibora Kekića, kao i drugih članova stranke, simpatizera i okupljenih građana, Jovanović je govorio o aktuelnoj situaciji u društvu, ali i o samom Bečeju. Mesto sa koga se obratio, plato između PIK-ove i opštinske zgrade, nije bez razloga odabrano, s obzirom da je lider LDP-a posebno istakao problem posrnulog poljoprivrednog kombinata.\nGovorio je i o tome da je nužno doneti novi zakon o stečaju i da je neophodno sprovođenje restitucije – istakavši da u Bečeju ima mnogo problema u vezi sa vraćanjem nacionalizovanog zemljišta – to je preduslov za uspostavljanje pravne sigurnosti u zemlji, jer privatna svojina mora da bude neprikosnovena.\nNa pitanje novinara Mozaika da li jasno izražena namera da se učestvuje u vlasti podrazumeva eventualno i vladu sa SNS-om, kao što je to slučaj u Bečeju, Jovanović je rekao: „Mi činimo sve što možemo kako bi se dogovorili sa ljudima i ovde u Bečeju, i u Vojvodini i u Srbiji, oko poslova koji u zemlji konačno moraju da se urade. Za mene nije normalna stranka koja na izbore ide sa porukom ’glasajte za nas, mi nećemo u vlast’, kad se zna da samo kao vlast možeš nešto da uradiš. U Srbiji su svi bili vlast, ja mislim da je došlo vreme za LDP. Sve ono pametno što je urađeno u zemlji poslednjih nekoliko godina se zapravo neraskidivo vezuje za politiku i kurs zemlje koji mi simbolizujemo. Kada nas ljudi podrže razgovaraćemo sa svima koji žele taj posao da rade. Vučić je taj koji treba isto tako da kaže šta želi. Ali kompromise ne možemo da pravimo zbog vlasti.“\nNa proputovanju kroz ovaj deo Vojvodine, LDP karavan je tog dana posetio i Novi Bečej i Temerin.\n„Kupio bih PIK“\nJovanović je, govoreći o problemima PIK-a koji je u stečaju od 2011. godine, konstatovao: „Sada se štiti nekoliko banaka (poverioci PIK-a; prim. nov.), a vi imate 1.300 ljudi koji žive od danas do sutra, veliki ekonomski potencijal koji se ne koristi. Tako da moramo da menjamo Zakon o stečaju i deblokiramo svu onu imovinu koja u ovom trenutku propada. Potrebno je napraviti procenu ko trpi veću štetu i koga država treba da štiti: banke koje su dale novac, ili potrebu sredine da se što pre taj problem reši“.\nPredsednik LDP-a je rekao i da bi kupio PIK „Bečej“: „Da nisam političar, kupio bih PIK ’Bečej’“, te je dodao da bi od „Flore“ (deo sistema PIK-a) napravio „drugi ’Frikom’“.\nViše iz ove kategorije « SNS Bečej: Razbijen prozor na stranačkim prostorijama\tDAN ZALJUBLJENIH U BEČEJU: Od ljubavi do vina »


PREKINUTA SERIJA Partizan nije mogao da pobedi Plzenj, to je uradila pretposlednja ekipa u Češkoj\nFudbaleri Partizana nisu uspeli da u dvomeču šesnaestine finala Lige Evrope nanesi poraz Viktoriji iz Plzenja, koja je ostala nesavldana u obe utakmice, ali je to uradila Jihlava, pretposlednja ekipa u češkom prvenstvu.\nTrener Plzenja Pavel Vrba\nDugo je Plzenj držao oreol nepobedivosti u češkom šampionatu, nije znao za poraz punih 17 kola, ali je poklekao onda kada to niko nije očekivao.\nIzabranici Pavela Vrbe izgubili su u 18. prvenstvenoj rundi od Jihlave (1:0), pretposlednje ekipe u Češkoj, koja je tako pokazala Partizanu kako je trebalo igrati protiv Plzenja.\nPobeda Jihlave dodatno dobija na značaju ako se zna da je favorizovani protivnik igrao u maltene najjačem sastavu, pa je napad predvodio Krmenčik, čovek koji je bio strelac protiv crno-belih u revanšu.\nMeđutim, junak prvenstvenog meča nije bio nijedan igrač Plzenja, već Petr Tlusti, defanzivac gostiju, koji se najbolje snašao posle kornera. Nakon primljenog gola Viktorija je svim silama jurišala na gol protivnika, ali gola nije bilo, pa je doživljen prvi poraz ove sezone u šampionatu.\nFudbalsko prvenstvo Češke


Prijateljstvo čvrsto kao čelik - CorD Magazine Prijateljstvo čvrsto kao čelik - CorD Magazine\nNj.E. Čen Bo, ambasadorka Narodne Republike Kine u Beogradu\nPrijateljstvo čvrsto kao čelik\nNakon što je HBIS grupa kupila železaru i niza reformi u procesu proizvodnje i rukovođenja, železara Smederevo je postala najveći izvoznik u Srbiji i zapošljava 5000 ljudi. Problem (EU) kvota predstavlja veliki izazov za železaru i negativno utiče na njen rad. Očekujemo da će problem kvota biti rešen što je pre moguće kako bi sprečili njegov negativan uticaj na zdrav razvoj železare – Čen Bo\nNova ambasadorka Kine, Njena ekselenijca Chen Bo vraća se u Srbiju u kojoj je već službovala devedesetih godina I ne čudi što nastavlja praksu svojih prethodnika da sa sagovornicima u Beogradu razgovara na odličnom srpskom jeziku. U intervjuu CorD magazinu govori o promenama koje zatiče u Srbiji ali I o novoj politici ekonomske saradnje Kine I Srbije koja je intenzivirana inicijativom “Pojas I put”. Govoreći o bojazni od kineskog ekonomskog uzleta, ambasadorka Čen Bo kaže da je on odraz “protekcionističkog trenda mišljenja” I dodaje da veruje da je, kada se radi o odnosima sa Evropskom unijom, reč “samo o jednom šumu” u saradnji. Taj šum u komunikaciji sa interesovanjem se prati u Srbiji budući da svoj ekonomski oporavak bazira na stranim investicijama koje u sve većem broju dolaze iz Kine ali I na ekonomskom partnerstvu sa EU. Zato je sudbina izvoza železare u Smederevu, koja je sada vlasništvo kineskog HBIS-a, bila jedno od nezaobilaznih pitanja.\nVaša Ekselencijo, kada je najavljen Vaš dolazak u Beograd, objavljeno je da se treći put vraćate u Srbiju, gde ste već u dva navrata radili u ambasadi NR Kine. Sada kada se vraćate kao ambasadorka kakvi su Vam prvi utisci?\nPosebno sam radosna što opet radim u Srbiji, osećam se srećno istovremeno i odgovorno što sam stupila na dužnost izvanredne i opunomoćene ambasadorke Narodne Republike Kine u Republici Srbiji. Srbija je zemlja u kojoj sam studirala i radila, prva zemlja nakon Kine u kojoj sam duže vreme živela i ima posebno mesto u mom srcu. Kad sam ponovo došla u Srbiju primetila sam promene koje se odigravaju – puno toranjskih kranova, puno automobila u saobraćaju, novi projekti, izgradnja novih fabrika; jedna živopisna scena. Nakon stradanja, Srbija se vratila na put prosperiteta i razvoja, što me jako raduje. Duboko osećam da se Srbija u nekom smislu nije promenila, još uvek je gostoljubiva, otvorena i inkluzivna, puna prijateljskih osećanja prema Kini i kineskom narodu. Spremna sam da se svesrdno posvetim produbljivanju tradicionalno prijateljskih odnosa naše dve zemlje i budem “most” i izaslanik naša dva naroda.\nPočetak Vašeg mandata u Srbiji obeležen je polaganjem kamena temeljca za izgradnju velike fabrike guma uZrenjaninu koju otvara kineska kompanija „ Sandong Lingong“. Jeste li zadovoljni odlukom te velike kompanije da započne posao u Srbiji?\nNaravno mi je drago da kao ambasadorka Kine jedan tako veliki projekat kineskog preduzeća bude implementiran u Republici Srbiji. Poslednjih godina, pod ličnim rukovodstvom predsednika Xi Jinping-a i predsednika Aleksandra Vučića, oslanjajući se na inicijativu “Pojas i put”, saradnja Kine i Srbije je ostvarila opipljive rezultate. Projekat izgradnje fabrike guma Linglong je otelotvorenje obostrano korisne i zajednički pobedonosne saradnje naše dve zemlje. Investicija na ovom projektu je vredna skoro 1 milijardu američkih dolara. Otvaraju se radna mesta za 1200 radnika. Izgradnja jedne od najmodernijih fabrika za proizvodnju guma u Evropi, ne samo da će promovisati zapošljavanje i poboljšanje životnog standarda građana u Zrenjaninu i okolini, nego će doprineti i ekonomskom i socijalnom razvoju Srbije. Istovremeno, investiranjem u Srbiji, kompanija Lindong je pronašla svoj dom koji joj najviše odgovara za svoj dalji razvoj u Evropi i postavila dobru platformu za rast i poboljšanje ukupne konkurentnosti na evropskom tržištu. Verujem da će u budućnosti biti još “Železara Smederevo”, “Rudnika u Boru” i “Fabrika guma Linglong”.\nPREDSEDNIK ALEKSANDAR VUČIĆ I NJ.E. ČEN BO\nBudući da ste dobar poznavalac Srbije, ali i regiona, u Srbiju dolazite sa mesta ambasadorke u Sarajevu, verujete li da Zapadni Balkan, koji se predstavlja kao nestabilan region, može da ostane zanimljiv i ostalim kineskim investitorima?\nRegion Zapadnog Balkana je doživeo dosta turbulencija, mnogi problemi su ostali nerešeni, ali je generalno gledano za njega relativno stabilan period i otvoriće vrata periodu brzog razvoja ekonomije koji sledi nakon oporavka, dok će poslovno okruženje nastaviti da se poboljšava. Primetila sam da je sve više kineskih kompanija, ali i drugih stranih kompanija koje investiraju u regionu Zapadnog Balkana, posebno u Srbiji. Još postoji puno razlika između nivoa ekonomskog razvoja zemalja Zapadnog Balkana i zemalja članica Evropske unije, zapravo te razlike predstavljaju potencijale za saradnju i razvoj. Kompanije su glavno telo tržišta i najosetljivija su na stanje na tržištu. Verujemo da će sve više investitora biti pozitivno u pogledu razvojnih potencijala zemalja Zapadnog Balkana.\nPredsednik Srbije Aleksandar Vučić pozvao je nedavno Srbe koji žive na Kosovu i Metohiji da pre odluke o napuštanju svih tamošnjih institucija sačekaju njegov susret sa predsednikom Kine. Kakav je stav Kine prema aktuelnim dešavanjima na Kosovu?\nStav Narodne Republike Kine po pitanju Kosova i Metohije je jasan i dosledan. Kina poštuje suverenitet i teritorijalni integritet Republike Srbije, razume opravdanu zabrinutost koju Srbija ima spram pitanja Kosova i Metohije i podržava reševanje ovog problema putem dijaloga i ceni napore koje je Srbija uložila u tom pravcu.\nMislite li da je prošao “strah od Kine” koji je pratio dolazak kineskih investicija u Evropu?\nTakozvani “strah od Kine” je u suštini odraz protekcionističkog trenda mišljenja. Nedavno je na 21. susretu lidera Kine i Evropske unije izdata zajednička izjava koja jasno pokazuje da će se Kina i Evropska unija i dalje otvarati jedna prema drugoj i zajedno raditi protiv protekcionizma. Teorija “straha od Kine” je samo jedan šum u saradnji Kine sa Evropskom unijom. Uvereni smo da zajednička pobeda svih strana predstavlja glavnu melodiju u toj saradnji.\nČini se da ni danas nisu približeni stavovi velikih svetskih sila prema medjunarodnim vojnim intervencijama?\nKina se uvek zalaže za mirno rešenje sporova putem dijaloga, poštovanje principa Povelje Ujedinjenih nacija i protivila se upotrebi ili pretnji silom.\nŠta je u tom smislu postigao nedavni sastanak predsednika Si Đinpinga i evropskih lidera Makrona, Merkel i Junkera. Tom prilikom predsednik Si Đinping je istakao četiri principa na kojima treba da bazira globalno upravljanje. U kojoj meri ovi principi mogu da utiču na aktuelnu situaciju u svetu i na Zapadnom Balkanu?\nU trenutnoj međunarodnoj situaciji ima dosta faktora nestabilnosti i neizvesnosti, a protekcionizam je u porastu. Kina i Evropa, kao dve važne međunarodne sile su istaknuti učesnici koji uobličavaju proces svetske multi-polarizacije i ekonomske globalizacije. Tokom svoje posete Evropi u martu mesecu, predsednik Si Đinping se sastao sa evropskim liderima i postigao važne konsenzuse oko odlučnog očuvanja multilateralizma i uvođenja stabilnosti, sigurnosti i predvidljivosti u svet koji je pun neizvesnosti. Predsednik Si Đinping je izneo i važan koncept o poboljšavanju globalnog upravljanja. Naime radi se o podržavanju pravičnosti i racionalnosti, uzajamnoj konsultaciji i razumevanju, međusobnom pomaganju na istom putu kao i zajedničkoj koristi i pobedi. On je takođe izložio pozicije i poglede Kine na globalno upravljanje. Verujem da će, ukoliko sve strane zajedno ulažu napore, doći do pozitivnih promena u svetu, uključujući i Zapadni Balkan.\nNa početku svog mandata u Srbiji govorili ste o “čeličnom prijateljstvu Kine I Srbije”. To asocira I na veliki poslovni poduhvat kupovine Železare Smederevo, koja je sada u vlasništvu kineske HBIS grupe. Da li je poslovanje železare otežano odlukom Evropske komisije da Srbiju ne izuzme iz tzv. izvoznih kvota za čelik i ostale proizvode iz Smedereva?\nNakon što je HBIS grupa kupila železaru i niza reformi u procesu proizvodnje i rukovođenja, železara Smederevo je postala najveći izvoznik u Srbiji i zapošljava 5000 ljudi koji žive i rade u miru. Industrija gvožđa i čelika u Srbiji se preporodila, a njen stabilan rad je od velikog značaja za razvoj srpske ekonomije. Problem kvota predstavlja veliki izazov za železaru i negativno utiče na njen rad. Očekujemo da će problem kvota biti rešen što je pre moguće kako bi sprečili njegov negativan uticaj na zdrav razvoj železare.\nNedavno je Srpsku akademiju nauka i umetnosti posetila delegacija Kineske akademije nauka. Kakvi su efekti ove posete i koji je nivo saradnje akademske zajednice?\nOvo je prvi put posle dugog niza godina da predsednik Kineske akademije nauka boravi u poseti Republici Srbiji. Predsednik Republike Srbije gospodin Aleksandar Vučić je primio delegaciju na čelu sa predsednikom gospodinom Bai Čunlijem. Kineska akademija nauka i Srpska akademija nauka i umetnosti potpisale su tom prilikom sporazum o naučno tehnološkoj saradnji. Kineska strana je pozvala srpsku stranu da se pridruži Međunarodnom savezu naučnih organizacija u okviru inicijative Pojas i put (ANSO) i programu za talente Kineske akademije nauka (PIFI), i spremna je da promoviše bilateralnu saradnju u oblasti istraživanja i razvoja prirodnih proizvoda i novih lekova, održivog poljoprivrednog razvoja, informacionih tehnologija itd. Saradnja u oblasti naučno istraživačkog rada je još uvek u povoju, ali se veruje da će se nakon ove posete bilateralna saradnja na ovom polju intenzivirati.\nZa kraj da Vas pitam kako će u Vašoj zemlji biti obeležena 70. godišnjica stvaranja NR Kine i da li ste tim povodom planirali da nešto organizujete i u Srbiji?\nPod rukovodstvom Komunističke partije Kine, od 1949. godine do danas Kina je prošla izvanrednih 70 godina. Od siromašne zemlje sa BNP koji ne dostiže 20 milijardi američkih dolara, do druge ekonomije sveta sa 13,3 biliona američkih dolara, i sa preko 30% doprinosa svetskom ekonomskom rastu više godina u nizu. Međutim, Kina je i dalje zemlja u razvoju, naš BNP po glavi stanovnika je manji od 10 hiljada američkih dolara i nalazi se oko 70. mesta u svetu. Povodom 70. godišnjice osnivanja Narodne Republike Kine organizovaćemo niz manifestacija. Ipak, naš najvažniji zadatak je da sumiramo iskustvo stečeno tokom ovih 70 godina razvoja, prepoznamo aktuelne probleme i izazove i definišemo nove pravce razvoja. Tim povodom kineska ambasada će organizovati niz događaja, kao što su izložbe, a ovogodišnji prijem za Dan nacionalnosti će biti većeg obima nego prethodnih godina. Srpski prijatelji iz raznih krugova su dobrodošli da aktivno učestvuju u aktvnostima koje organizuje naša ambasada.\nNedavno su održani Drugi forum međunarodne saradnje Inicijative Pojas i Put i Osmi sastanak šefova Vlada Kine i zemalja centralne i isto ne Evrope. Kakvi su rezultati ova dva događaja?\nOd 25. do 27. aprila u Pekingu je održan Drugi forum međunarodne saradnje „Pojas i put“. Na okruglom stolu lidera u okviru foruma učestvovalo je računajući i Kinu, 40 šefova država, zvaničnika vlada i predstavnika međunarodnih organizacija. Na Drugom forumu međunarodne saradnje „Pojas i put“ od ukupno 6000 gostiju iz inostranstva učestvovalo je 150 zemalja i 92 međunarodne organizacije. Učesnici su se u načelu složili da inicijativa „Pojas i put“ predstavlja put mogućnosti (prilika). Na forumu je određen (postavljen) cilj zajedničke izgradnje inicijative „Pojas i put“ visokog kvaliteta, postignut je konsenzus o uspostavljanju globalnog partnerstva za međusobno povezivanje i komunikaciju i ostvareno je više plodonosnih rezultata. Od prošlog do ovog foruma postignuto je 283 konkretnih rezultata. Tokom foruma održana je i konferencija preduzetnika tokom koje su kineska i inostrana preduzeća potpisala ugovore o saradnji na projektima u vrednosti više od 64 milijarde dolara. Predsednik Aleksandar Vučić je na poziv učestvovao na forumu i sastao se sa predsednikom Si Đinping. Šefovi naše dve zemlje smatraju da bilateralna saradnja u svim oblastima stabilno napreduje, a da je međusobno političko poverenje ojačano. Srbija je važna zemlja u okvirima zajedničke izgradnje inicijative „Pojas i put“. Dve strane treba da produbljuju obostrano korisnu saradnju kako bi doprineli blagostanju naroda naše dve zemlje.\n12. aprila održan je Osmi sastanak lidera Kine i zemalja Centralne i Istočne Evrope. Predsednica Vlade Republike Srbije Ana Brnabić je takođe učestvovala i sastala se sa premijerom Državnog saveta Narodne Republike Kine gospodinom Li Kećangom. Premijer gospodin Li Kećang je tom prilikom izrazio da je kineska strana spremna da sa srpskom stranom nastavi da podstiče saradnju u oblasti ekonomije i trgovine, izgradnje infrastrukture i drugim i da podržava kineske firme da investiraju u Srbiji i učestvuju u projektima izgradnje infrastrukture u Srbiji.\nMože se reći da je ovogodišnji april mesec „plodonosan“, tokom ova dva dešavanja, Kina i Srbija su zajedno potpisale više dokumenata o saradnji kao što su „Plan bilateralne saradnje u okvirima zajedničke izgradnje inicijative Pojas i put“, sporazum o finansiranju izgradnje deonice auto-puta E763, izgradnji deonice železničke pruge na relaciji Novi Sad-Subotica, o saradnji na projektima u oblasti železnice, auto-puta, industrijskog parka, investicija, finansiranja i drugih.\nMeđunarodni uvozni sajam “China International Import Expo”u Šangaju\nBiznis vesti 6 novembar 2020\nRazvojna Agencija Srbije i Privredna komora Srbije i ove godine organizovali su nastup srpskih kompanija na Međunarodnom uvoznom sajmu “China International Import Expo”, koji...\nSAD: Kineska trgovina sa Rusijom neće nadoknaditi dejstvo sankcija\nSvet 25 februar 2022\nTrgovina Kine sa Rusijom nije dovoljna da ublaži uticaj američkih i evropskih sankcija Moskvi, saopštila je Bela kuća. U satima nakon što je Rusija u...\nDa li će Srbija osetiti posledice kidanja globalnih proizvodnih lanaca i bega investitora iz zemalja u razvoju?\nKad Nemačka i Kina, kinu…\nFokus 2 jun 2020\nAutomobilski sektor u Srbiji mogao bi postati lakmus papir za procenjivanje da li će zemlja nastaviti da ulazi u evropske i posebno nemačke proizvodne...\nDiplomatija 10 februar 2021\nKineski festival svetla, uz podršku Vlade Republike Srbije, Grada Beograda i Grada Novog Sada, biće održan od 11. do 25. februara na Sava promenadi ispred Galerije...\nKina lansirala prvi 6G satelit u svemir\nInovacije & Tehnologija 9 novembar 2020\nKina je lansirala prvi 6G satelit u svemir kako bi testirala ovu tehnologiju. Satelit 6G poslat je u orbitu iz Tajvanskog satelitskog centra za lansiranje...\nAmbasador Nj.e. Jorn Jelsta priredio je prijem u rezidenciji povodom Dana ustava Norveške. Ambasador Norveške u Srbiji Nj.e. Jorn Jelsta se obratio gostima u svom...


Foto: EPA/ORESTIS PANAGIOTOU, Printscreen/HRT\npOZADINA KUPOVINE BORBENIH AVIONA\nandrej mlakar 25.11.2021. 19:52h\nFrancuska jeste jedan od temelja Evropske unije, ali ostaje nejasno koliko će od tih novih veza Zagreba i Pariza ubuduće stvarno i zaživeti u praksi, kaže hrvatski vojni analitičar\nFrancuski predsednik Emanuel Makron i hrvatski premijer Andrej Plenković juče su u Zagrebu potpisali sporazum o strateškom partnerstvu dve zemlje, a zatim su ministri odbrane dve zemlje Mario Banožić i Florans Parli potpisali dugo očekivani ugovor o nabavci borbenih aviona "rafal", sa čime je i formalno ozvaničeno da Hrvatska kupuje francuske borbene letelice.\nO tome šta za Hrvatsku znači nabavka francuskih borbenih aviona i šta donosi strateško partnerstvo Hrvatske i Francuske, razgovarali smo s hrvatskim vojnim analitičarem Igorom Tabakom, urednikom portala Obris.org, koji je za Kurir prokomentarisao ovaj sporazum kojim Zagreb, posle 30 godina, napušta sovjetsku vojnu tehniku.\nPotreba ili nužnost\nNa pitanje kako komentariše nabavku "rafala" za Hrvatsku i koliko je to potreba ili nužnost, Tabak kaže:\n- Za Republiku Hrvatsku je, za zadržavanje postojećih sposobnosti Hrvatskog ratnog vazduhoplovstva, nužno da obnovi kapitalnu opremu eskadrile lovačkih aviona. I to nije sporno, budući da su te sposobnosti građene teškom mukom i održavane sve do danas. Ujedno, reč je i o resursima za sopstvenu kontrolu nacionalnog vazdušnog prostora, koje je Republika Hrvatska deklarisala prema NATO savezu i za čije joj sprovođenje dosad nije trebala pomoć suseda ili saveznika.\nOn dodaje i da je novi postupak nabavke francuskih "rafala" bio obavijen velom tajne.\nDrugo je pitanje izbora konkretnih borbenih aviona za tu svrhu, kao i pitanje načina sprovođenja tog izbora. Loš ishod prvog pokušaja takve obnove, kada su SAD blokirale nabavke polovnih F-16 "Barak" iz Izraela, u službenim je krugovima, između ostalog, pripisan je nedostajućim merama transparentnosti takvog posla, tako da je novi postupak završio dodatno obavijen velom tajne. U njemu je kao najbolja ponuda završila ona iz Francuske, kojom su Hrvatskoj ponuđeni polovni avioni "daso rafal F3R".\nNa pitanje da li je to zaista strateško partnerstvo Zagreba i Pariza i put ka Makronovom lobiranju za evropsku vojsku, urednik portala Obris dodaje:\n- Budući da, barem na prvi pogled, izgleda kako Hrvatska svojom kupovinom aviona skoro pa više traži strateške saveznike, nego što se koncentrisala na obnovu vazduhoplovstva, taj posao sada poprima izgled nekog veoma širokog povezivanja s Francuskom. Nije sporno da je Francuska jedan od temeljnih delova Evropske unije, ali ostaje nejasno koliko će od tih novih veza Zagreba i Pariza ubuduće stvarno i zaživeti u praksi, budući da je ta saradnja donedavno nesumnjivo postojala, ali nije bila izrazito aktivna.\nRegion i borbeni avioni\nTabak, odgovarajući na pitanje kako će ova nabavka borbenih aviona uticati na odnose u regionu, daje zanimljivo zapažanje:\n- Nije jasno kako će se ta nova kupovina borbenih aviona odraziti na odnose u regionu, gde deo marginalnih snaga hrvatske političke scene ustrajno gleda prema susednoj Srbiji. Naime, nesumnjivo je da "rafal F3R" svojim karakteristikama nadmašuje starije ruske avione "mig 29", ali to u osnovi nije ni bitno kad obe države imaju veoma malo modernih borbenih aviona. Inače, odnose Srbije i Hrvatske poslednjih godina i te kako oblikuju činjenice da je Hrvatska član NATO i EU, a Srbija ima bar načelne aspiracije prema EU. Konačno, baš ta činjenica NATO članstva Hrvatske uveliko i vodi nacionalne napore na modernizaciji oružanih snaga, budući da zahtevi članstva i potrebe radne saradnje s partnerima širom brojnih međunarodnih misija i te kako traže savremenu i sposobnu vojsku. Nažalost, postizanje ovog cilja nije jeftino, posebno u državi koja, uz kopnene snage i vazduhoplovstvo, ima i mornaricu, gde je dovođenje Hrvatske ratne mornarice na moderan nivo izazov kome se Hrvatska tek treba posvetiti.\nPlenković : Igra se promenila u regionu\nHrvatski premijer Andrej Plenković, obraćajući se medijima posle potpisivanja ugovora o kupovini francuskih borbenih aviona, rekao je:\n- Kupovina aviona je za nas gejm-čendžer. Kompletna vojska će imati na raspolaganju avione kakve niko nema od juga Nemačke, pa do Grčke. Možemo biti izvoznici bezbednosti i odvratiti sve pretnje - rekao je on.\nFrancuski predsednik Emanuel Makron dodao je da je kupovina "rafala" suvereni izbor Hrvatske i ima istorijski značaj.\n- Ona garantuje našu zajedničku bezbednost i hvala na tom izboru.\nZa eskadrilu 1,1 milijardu evra\nHrvatska će lovačku eskadrilu "F3R rafal" platiti 1,1 milijardu, umesto 999 miliona evra, koje je Francuska ponudila na tenderu za kupovinu borbenih aviona.\nMinistar finansija Zdravko Marić u sredu nije objasnio zašto se cena od maja, kada je vlada prihvatila francusku ponudu, do danas povećala za više od 100 miliona evra. Juče se saznalo da cena nije povećana, već da je reč o iznosu PDV na naoružanje i dodatnu opremu.\nIgor TabakRafalikupovinaHrvatskaFrancuskaborbeni avioninabavka


Teror nad narodom je posljednja faza kriminalnog režima Milorada Dodika – PRAVDA – ISTINA\nTeror nad narodom je posljednja faza kriminalnog režima Milorada Dodika\nPredsjednik Lige socijaldemokrata Vojvodine Nenad Čanak saopštio je danas da sa nevjericom i gnušanjem posmatra slike represije i terora iz Banjaluke i ocijenio da je to posljednja faza “kriminalnog režima Milorada Dodika, u kojoj je režim skliznuo u rat protiv sopstvenih građana jer ne žele da se pomire sa ubistvima vlastite djece.\n– Čitav civilizovani svijet je zgrožen slikama brutalnog hapšenja roditelja koji traže istinu o svom zvjerski ubijenom djetetu.\nSlika uplakane majke koja drži sliku ubijenog sina, koju silom odvodi policija, čiji vrh je ozbiljno osumnjičen za ubistvo Davida Dragičevića, ostaće upamćena u historiji beščašća ovih prostora”, naveo je Čanak u saopštenju.\nOn je pozvao zapadne zemlje okupljene u Vijeću za implementaciju mira, kao jedine garante poretka u Bosni i Hercegovini, da ne posmatraju nijemo teror nad mirnim i nedužnim ljudima u Banjoj Luci, jer kako je rekao, krvave glave užasnutih ljudi koji samo traže istinu o mučenju i zvjerskom ubistvu 21-godišnjeg mladića ne smiju biti ponovljene u državi za koju međunarodna zajednica i dalje ima odgovornost.\n– Pitamo predstavnike naprednjačke vlasti, ali i opozicionog Saveza za Srbiju da li će i kada reagovati zbog hapšenja Srba u Banjaluci i terora nad mirnim građanima?\nHapšenja, batinanja i represija nad ljudima u Banjaluci je daleko strašnije od bilo čega što smo vidjeli posljednjih godina u regionu, kada su predstavnici i vlasti i opozicije dizali tenziju zbog, navodno, ugroženih prava Srba. Pravo srpskog naroda u regionu, više od bilo koga, ugrozio je režim Milorada Dodika. Gospodo iz vlasti i opozicije u Beogradu, do kada ćete ga podržavati, upitao je Čanak.\nPrema njegovim riječima, ako i Srpska napredna stranka i desničarska opozicija, za koje je rekao da oko suštinskih stvari dijele isti sistem vrijednosti, namjeravaju i dalje da šute na slike terora iz Banjaluke, “makar znamo šta nas čeka i u Srbiji”.\n10 godina od ubistva Ivone Bajo


SUĐENJE FIRMI „PREKON” ZBOG NEIZMERENIH ZAGAĐUJUĆIH MATERIJA U VAZDUHU – I GRAĐANI SE ŽALILI NA NEPRIJATNE MIRISE – Zrenjanin\nSUĐENJE FIRMI „PREKON” ZBOG NEIZMERENIH ZAGAĐUJUĆIH MATERIJA U VAZDUHU – I GRAĐANI SE ŽALILI NA NEPRIJATNE MIRISE\nApril 5, 2018 April 5, 2018 List Zrenjanin\nRočište se nastavlja u aprilu\nGlavni pretres koji se vodi u predmetu protiv „Prekona“ – Kafilerije održan je u ponedeljak, 26. marta, pred Privrednim sudom u Zrenjaninu\nOsnovno javno tužilaštvo u Zrenjaninu podnelo je optužni predlog zrenjaninskom Privrednom sudu u maju 2017. godine protiv firme „Prekon” kao pravnog lica i S. P. kao odgovornog lica, nakon što je Odeljenje Komunalne policije inspekcijsko-nadzornih poslova i vanrednih situacija Gradske uprave Osnovnom javnom tužilaštvu podnelo prijavu zbog privrednog prestupa Zakona o zaštiti vazduha.\nFirmi „Prekon”, koja se bavi reciklažom otpadaka i ostataka životinjskog porekla, stavlja se na teret da u periodu od 1. januara do 30. juna 2016. godine nisu izmerili zagađujuće materije u vazduhu na emiteru Kur-majerov toranj i emiteru kotla za sagorevanje koji se koriste u tehnološkom procesu, preko ovlašćenog pravnog lica. Glavni pretres koji se vodi u predmetu protiv „Prekona” – Kafilerije održan je u ponedeljak, 26. marta, pred Privrednim sudom u Zrenjaninu, a sledeći je zakazan za 18. april.\nKOME IDU PRITUŽBE GRAĐANA\nNa ročištu je nastavljen dokazni postupak, odnosno saslušanje svedoka u prisustvu okrivljenih, njihovog advokata Štefanije Pacek i tužioca. Prvi saslušani svedok bio je Duško Radišić, pomoćnik gradonačelnika i predsednik Saveta Mesne zajednice (MZ) „Dositej Obradović”. Kako saznajemo, Radišić je pozvan da potvrdi da li je vodio razgovor sa S. P, direktorom „Prekona”, tačnije jednim od okrivljenih, prošle godine.\nRadišić je rekao da je, po službenoj dužnosti, pozvao S. P. na razgovor uoči manifestacije „Dani piva” ne bi li saznao da li firma preduzima mere za smanjenje širenja neprijatnih mirisa, ali i da, ako je moguće, obustavi rad kad je najveća koncentracija ljudi na trgovima tokom pivske fešte. Na pitanje suda da li se neprijatni mirisi šire do centra, svedok je odgovorio da je bilo usmenih pritužbi građana, a najviše žalbi dobijaju u MZ „Dositej Obradović” i da je njegova obaveza i kao pomoćnika gradonačelnika i kao predsednika Saveta da reši taj problem. Radišić je naveo da se za vreme prošlogodišnjih „Dana piva” smrad nije osetio.\nNakon pitanja suda da li je osećao taj neprijatan miris u naselju Ruža Šulman gde stanuje, odgovorio je potvrdno, ali samo napolju, i da se njegov komšiluk nije žalio. Usledilo je pitanje tužioca u koje doba godine oseća taj miris i da pojasni kada su dobili pritužbe građana u Mesnoj zajednici. Prema Radišićevim rečima, neprijatan miris je osetio tokom leta i noću. Kako je rekao, s obzirom da u tom naselju živi od 2002. godine, a da je predsednik Saveta od pre dve godine, nije mogao da navede tačne datume kada su se građani žalili. Odbranu je zanimalo da li je kao pomoćnik gradonačelnika i predsednik Saveta MZ nekad dobio informaciju od nadležnih organa odakle dopiru neprijatni mirisi, svedok je odgovorio da nije dobio nijedan pismeni izveštaj o tome. Odbrana je postavila još jedno pitanje – da li je kao predsednik Saveta MZ prosleđivao nekom pritužbe građana, izjavio je da je MZ prosleđivala inspekciji, ali da ne zna da li je MZ dobila odgovor i da će to proveriti. Odbrana je imala primedbu da u zapisniku nije zavedeno da tokom i posle „Dana piva” nije bilo neprijatnih mirisa, te je svedok rekao da nema saznanja da je bilo u to vreme pritužbi građana zbog neprijatnih mirisa.\nNa pitanje suda zbog čega je Radišić pozvao odgovorno lice „Prekona” na razgovor, da li zato što se prethodnih godina za vreme ove manifestacije širio neprijatan miris, Radišić je odgovorio neodređeno, odnosno da bi uspela manifestacija i da se starao da ne dođe do problema tokom „Dana piva”. Sudiju je takođe zanimalo kome prosleđuju pritužbe građana koje stignu Gradskoj upravi. S obzirom da Radišić nije znao odgovor na to pitanje, izjavio je da mu je potrebno kratko vreme da sve pismene dokaze proveri. Sud mu je odredio rok od osam dana od dana glavnog pretresa za dostavu evidencije o pritužbama građana za period od 1. juna 2015. do 23. novembra 2017. godine, kao i evidenciju o tome koja inspekcija je nadležna za ovaj slučaj.\nPROBLEMATIČNO NA 4. JULU\nZatim je saslušan drugi svedok Tivadar Rice, komunalni policajac, koji je potvrdio da je bio na dužnosti 2. jula 2016. godine sa kolegom kada su dobili pritužbu građanina sa naselja 4. juli da se iz pravca Kafilerije širi neprijatan miris i da je to navedeno u službenoj beležnici. Svedok je izjavio da se službene beleške koje građani traže radi njihovog znanja izdaju u Komunalnoj policiji, ali da nisu potpisane od strane komunalnog policajca.\nSud je naložio da Rice dostavi sve potpisane zapisnike koje su u vezi sa „Prekonom”, a na pitanje sudije na šta se građani najviše žale, svedok je naveo da dobijaju najviše primedbi na neprijatan miris koji dolazi iz pravca Kafilerije i deponije. Rice je napomenuo da su službene beleške prosleđivali gradskoj inspekciji za zaštitu životne sredine, ali da nema tačnog znanja koja je inspekcija posebno nadležna za neprijatne mirise.\nOdbrana je imala primedbu da nije zavedeno odakle sve neprijatni mirisi dolaze jer je spomenuo i „Žitoprodukt”, te je sud predočio da tamo nema spaljivanja već praškastih materija. Svedok je još jednom ponovio da su se građani žalili na Kafileriju, deponiju i da su imali poteškoća sa disanjem zbog praškastih materija iz „Žitoprodukta”, a na pitanje da li su imali primedbe na Uljaru, kaže da jesu ali ne u vezi sa neprijatnim mirisom.\n← MIROSLAV BRNJOŠ, DIREKTOR OŠ „P.P. NJEGOŠ” O TRADICIJI I IZAZOVIMA OBRAZOVANJA\nELEKTRONSKA PROCEDURA KOJA ĆE SMANjITI GUŽVE U AMBULANTAMA →


Golić: Može i BiH odlagati otpad na granici sa Hrvatskom\nFoto: Arhiva | Golić: Hrvatska nije odobrila lokaciju za skladištenje radiokativnog otpada\nJovana Savanović 01.04.2020 17:13\nBANJALUKA - Hrvatsko ministarstvo za životnu sredinu nije odobrlio lokaciju za skladištenje radiokativnog otpada, već je samo tu lokaciju na Trgovskoj gori dala na upotrebu Fondu za finansiranje izgradnje za zbrinjavanje otpada nuklearne elektrane Krško, rekla je Srebrenka Golić, ministarka prostornog uređenja, građevinarstva i ekologije RS.\nTo znači da će ovaj Fond, kojem je hrvatsko Ministarstvo ustupilo lokaciju, morati prvo da provede geodetske radove .\n"Stupila sam u kontakt sa ministrom spoljne trgovine i ekonomskih odnosa BiH Stašom Košarcem, on je kontaktirao ambasadora EU Johana Zatlera, i ukazao na ove namjere Hrvatske, ne obavijestivši susjednu državu", rekla je Golićeva.\nKako kaže, resorno Ministartsvo je insistiralo da Savjet ministara BiH i Predsjedništvo BIH odmah uspostave pravno-ekspertski tim koji će se baviti ovom problematikom.\n"Mi ćemo sve pravne metode koristiti kako bismo osujetili namjeru Hrvatske. Očekivala sam od vlasti Hrvatske da će biti dobri susjedi, da ćemo sarađivati upravo sada kada je pandemija virusa korona prisutna, a oni se sada bave ovim problemom", istakla je Golićeva dodavši da i BiH ima otpad, i da će ga odlagati na granici sa Hrvatskom, ukoliko je to rješenje.


Generalni sekretar Svetske zdravstvene organizacije (SZO) Tedros Adanom Gebrejesus\nZabrane međunarodnih putovanja ne mogu ostati na snazi neograničeno i države će morati da učine više da spreče širenje korona virusa unutar svojih granica, saopštili su u ponedeljak čelnici Svetske zdravstvene organizacije (SZO).\nZbog rasta broja zaraženih mnoge zemlje su poslednjih dana pojačale restrikcije na putovanja. Tako je Velika Britanija naložila svojim državljanima da po povratku iz Španije moraju u karantin. Ova i slične mere će svakako uzdrmati turizam, prenosi Rojters.\nJedino striktno pridržavanje zdravstvenih mera – od nošenja maski do izbegavanja gužvi – omogućiće svetu da se izbori sa pandemijom Covida 19, izjavio je generalni sekretar SZO-a Tedros Adanom Gebrejesus (Tedros Adhanom Ghebreyesus) na virtuelnoj konferenciji za novinare u Ženevi.\n“Gde se ove mere poštuju, tamo se smanjuje broj obolelih, a tamo gde se to ne čini, taj broj raste,” precizirao je Gebrejesus pohvalivši Kanadu, Kinu, Nemačku i Južnu Koreju jer su uspele da stave pod kontrolu epidemiju.\nJedan od direktora Svetske zdravstvene organizacije Majk Rajan\n(Mike Ryan) izjavio je da je nemoguće da države u doglednoj budućnosti drže granice zatvorenim.\n“Ekonomije moraju da se otvore, ljudi moraju da rade, trgovina mora da se obnovi,” dodao je Rajan.\nOn je istakao da sadašnja situacija u Španiji nije ni približno tako loša kao što je bila u vreme vrhunca pandemija, izražavajući očekivanje da će žarišta koja su se pojavila u toj zemlji biti stavljena pod kontrolu, mada će biti potrebno nekoliko dana ili sedmica da se utvrdi budući trend ove bolesti.\n“Što više razumemo bolest, što bude više mikroskop usmeren na nju, možemo biti hirurški precizni u njenom otklanjanju iz naših zajednica,” zaključio je Rajan.\nGebrejesus je istakao da je pandemija virusa korona kojom je zaraženo više od 16 miliona ljudi u svetu i skoro 650 hiljada preminulo, najteža je globalna zdravstvena situacija sa kojom se suočio SZO.


Budite deo Torino Fashion Week 2020 Digital i poslovnih susreta za modnu industriju\nRazvojna agencije Srbije, kao deo Evropske mreže preduzetništva, podržava besplatne virtuelne poslovne susrete u modnoj industriji - Torino Fashionmatch 2020 - Virtual, koji se održavaju od 5. do 8. oktobra 2020. godine i poziva zainteresovane da se prijave za učešće na ovom događaju.\nOvi poslovni susreti namenjeni su modnim dizajnerima/stilistima, modnim brendovima/proizvođačima odeće, proizvođačima tekstila i modnih detalja, prodavcima/distributerima, platformama za e-prodaju, PR agencijama/konsultantima, kao i univerzitetima/institucijama za istraživanja i razvoj. Događaj je prilika za pronalaženje novog poslovnog partnera, kupca ili distributera u ovoj industriji.\nRegistracija za poslovne susrete Torino Fashionmatch 2020 - Virtual je besplatna i vrši se putem linka: https://torino-fashionmatch-2020.b2match.io/\nPrijave su otvorene do 30. septembra 2020. godine.\nTorino Fashionmatch 2020 - Virtual su poslovni susreti koji se održavaju okviru petog po redu modnog događaja Torino Fashion Week 2020 Digital. Zbog pandemije virusa Covid- 19, Torino nedelja mode ovog puta biće održana digitalno, od 3. do 9. oktobra ove godine.\nU fokusu ovog modnog događaja su mladi modni dizajneri, mala i srednja preduzeća iz modne industrije, novi brendovi koji žele biti primećeni, a teže održivosti i kvalitetu. Modne revije, u okviru ovog događaja, biće emitovane u direktnom prenosu zajedno sa intervjuima dizajnera, održavanjem različitih vebinara i pružanjem usluga e-trgovine.\nViše informacija o ovom modnom događaju možete naći na linku: https://torino-fashionmatch-2020.b2match.io/page-3101


Iz Vrbasa izvađen srednjovjekovni mač, slijedi temeljno čišćenje i konzervacija\n17.10.2019 / 12:45 Kultura - Banja Luka\nTim Muzeja Republike Srpske je u saradnji s Ronilačkim klubom "Buk" i Zavodom za zaštitu kulturno-istorijskog i prirodnog nasljeđa RS-a izvadio danas iz Vrbasa srednjovjekovni mač.\nMač će biti prebačen u Muzej RS-a, a prethodno je sve urađeno kako bi se izvelo stručno vađenje tog vrijednog predmeta kojeg su u rijeci pronašli ronioci Ronilačkog kluba "Buk".\n- Ovakav tip bastardnog mača, koliko se može procijenti na podvodnom snimku i fotografijama, a na osnovu tipološke analize sječiva, nakrsnice i jabučice mača, korišten je u razdoblju od zadnje četvrtine 13. do prve polovine 15. vijeka. Ovakvi mačevi na našim prostorima su relativno rijetki, zbog čega je njegovo spašavanje i konzervacija od prioritetnog značaja za Muzej, ali i Grad Banja Luku i RS - rekli su u Muzeju RS-a.\nU timu koji je radio na projektu "Vrbaški mač u kamenu" su ronilac-biologinja Ana Ćurić, ronilac Milan Rodić, arheologinja-ronilac Ivana Pandžić, ronilac-predsjednik "Buk-a" Boris Trninić, ronilac-snimatelj Darko Vučić i muzejski savjetnik istoričar Janko Vračar.\n19:19 KORONAVIRUS SAD prekida sve veze s WHO-om, Evropa reagirala: To je opasno\n18:47 Svijet Trump: Ako demonstranti pređu ogradu susrest će se s psima i oružjem


Sjednica Odbora: Povrede izbornog prava nadležnost Specijalnog tužilaštva - Vijesti.me\nSjednica Odbora: Povrede izbornog prava nadležnost Specijalnog tužilaštva\nZa predlog izmjene Zakona o Specijalnom tužilaštvu koji su podnijeli poslanici Ranko Krivokapić, Dritan Abazović i Zoran Miljanić glasali su predstavnici DPS-a i SDP-a, dok je poslanica SNP-a Snežana Jonica bila uzdržana Edit\nOdbor (Foto: Filip Roganović)\nDarvin Murić 19. jul 2016, 19:05 ažurirano 9. februar 2019, 09:48\nOdbor za politički sistem, pravosuđe i u pravu podržao je predlog da Specijalno državno tužilaštvo na čijem se čelu nalazi Milivoje Katnić preuzme u svoju nadležnost povrede izbornog prava.\nZa predlog izmjene Zakona o Specijalnom tužilaštvu koji su podnijeli poslanici Ranko Krivokapić, Dritan Abazović i Zoran Miljanić glasali su predstavnici DPS-a i SDP-a, dok je poslanica SNP-a Snežana Jonica bila uzdržana.\nVrhovni državni tužilac Ivica Stanković i Katnić kazali su da će procesuiranje povreda izbornog prava otežati njihov rad, ali da će oni svakako sprovoditi zakon.\n“Radi se o postupcima koji se izvršavaju često uz uptrebu sile, prijetnje, falsifikovanje, mogu da izazovu nerede. Imajući u vidu kapacitete Specijalnog tužilaštva ja se ne zalažem da to bude naša nadležnost, ukoliko se izglasa, mi smo tu da sprovodimo zakon” rekao je Stanković.\nAbazović je, obrazlažući predlog izmjene zakona, rekao da su imali u vidu da Specijalno tužilaštvo jedino radi nešto po pitanju zloupotreba i da su ranije kazne za povrede izbornog prava bile preblage. “Kada oni koji imaju namjeru da izvrše zloupotrebu, budu znali da ih ne tretira Osnovno tužilaštvo, dobro će razmisliti prije nego naprave zloupotrebe” rekao je Abazović. Katnić je rekao da će sve učiniti da počinioci budu procesuirani i izvedeni pred sud. Poslanica DPS-a Marta Šćepanović kazala je da njena partija podržava ovo rješenje, ali da očekuju da će ono biti privremeno. Poslanici DPS-a juče nisu podržali amandmane Jonice, koja je predložila da članove Specijalnog policijskog tima imenuje direktor Uprave policije na predlog Katnića, i da to mora učiniti u roku od 15 dana od predloga. Nije podržan ni njen predlog da se kriminalizuje objavljivanje informacija iz tužilaštva, ali će se o tim amandmanima izjašnjavati i plenum.


Đurđević: Pozicija Radničkog govori sve o kvalitetu njihovog fudbala\nZemunci u okviru 27.kola Super lige Srbije na svom stadionu dočekuju goste iz Niša, ekipu Radničkog. Stručni štab najavljuje veliku borbu na terenu, ali se i sa puno respekta i opreza govori o protivniku.\n’’Nemamo prava da pričamo, samo da pokažemo na terenu igru i želju. Što se Radničkog tiče, njihova pozicija na tabeli govori sve. Кada je neko drugi na tabeli Super lige, a da to nije Crvena zvezda ili Partizan, onda je to velika stvar. Da li je Vojvodina, Radnički ili neko treći, potpuno nebitno. Pozicija Radničkog govori sve o kvalitetu njihovog fudbala. Nemamo pravo da pričamo mnogo više. Svaki put kao i do sada voleo bih da se moji momci pokažu u najboljem svetlu. Bio bih zadovoljan kada bismo ponovili igru iz poslednje utakmice na našem stadionu, protiv Proletera, uz jednu izmenu, da budemo efikasniji. Pozivam navijače da dođu u što većem broju i da nam kao i uvek daju veliku podršku. Borba za opstanak je izuzetno teška, a navijači nam puno znače. Bili su uz nas uvek kada je bilo teško, odlično su se pokazali i na Marakani prošlog vikenda.’’


Tag / Dejana Živković / Vesti online\nNaši glumci u spotovima muzičkih zvezda: Seka šefica fabrike, Žika kao narko-bos\nPojavljivanje za umetnike u video-klipovima nekada je bilo potpuno nezanimljivo, a sada pevači i glumci sve češće sarađuju ispred kamera.\nStory.rs, Vestionline 1 komentar\nManekenka Dejana Živković pre dve godine preživela je pravi pakao kada je imala udes, zbog kojeg joj je lice bilo izdeformisano, a lečila se nekoliko nedelja. Iako dugo nije želela da govori o...\nManekenka Dejana Živković otkrila dva dobra razloga da se ne priključi ekipi u domaćem rijalitiju.\nSrpska manekenka u spotu čuvene dens grupe (FOTO/VIDEO)\nNaša manekenka je glavna zvezda spota za pesmu "Kalinka". Atraktivna Dejana Živković snimila je nekoliko vrelih scena za muzičku grupu Morandi.\nEvo kako izgleda kada promene "lični opis" zarad slave\nDejana Živković koju je javnost upoznala davne 2011. u takmičenju "Prvi srpski top model", danas potpuno drugačije izgleda.\nOva slatka klinka je danas devojka kojoj ni svetske face ne mogu da odole\nSrpska manekenka na kritike da je mršava, pokazala fotku zbog koje su svi zabalavili\nStojketova bivša mami uzdahe na Floridi\nSrpska manekenka, Dejana Živković, koja je "slavu" stekla romansom sa golmanom fudbalske repezentacije Srbije, Vladimirom Stojkovićem, uživa na Floridi.\n"Potresna" ispovest srpske voditeljke: Čedno čekam dečka iz zatvora\n"Moj Jovan je dobar dečko, a to što mu se dogodilo ne želim da komentarišem. Samo hoću da kažem da svakome može da se desi da završi u zatvoru", kaže Dejana Živković.\n"U novu godinu uvek ulazim u crvenom vešu"\nLepa manekenka i voditeljka kaže da se uvek drži "nepisanog pravila" za donji veš.


SA HARVARDA I VMA U PRITVOR: Poznati ljekar porijeklom iz Malog Zvornika uhapšen za primanje mita – Zvornik Danas\nPukovnik Prof Dr Đoko Maksić - Foto: Zorana Jevtić, Kurir\nNaslovna/VIJESTI/Ex-Yu/SA HARVARDA I VMA U PRITVOR: Poznati ljekar porijeklom iz Malog Zvornika uhapšen za primanje mita\nIgor Golubović Send an email 4. јуна 2020\n4.187 1 minut čitanja\nNačelnik nefrologije na VMA i profesor na Medicinskom fakultetu profesor doktor Đoko Maksić uhapšen je u Beogradu zbog sumnje da je tokom 2020. uzimao mito od više pacijenata za ljekarske preglede, što su pacijenti priznali sklapajući sporazume sa tužilaštvom.\nInače, doktor Maksić je ugledni srpski nefrolog, a svoju karijeru započeo je prije 25 godina upravo na Vojnomedicinskoj akademiji, a Medicinski fakultet je završio u Sarajevu 1982. godine, sa odličnom ocjenom. Specijalizirao je na VMA sa takođe odličnim uspjehom, a poslediplomske studije oblika uže specijalizacije iz nefrologije završio je 1993. godine na Medicinskom fakultetu u Beogradu.\nKako se o njemu može pročitati na sajtu VMA, dobar dio svoje karijere proveo je na rukovodećim pozicijama na VMA, a pored toga je i profesor interne medicine na VMA i Koordinator za transplantaciju organa. U zvaničnom saopštenju Tužilaštva navodi se da je predavao i na Medicinskom fakultetu u Beogradu.\nDoktor Maksić porijeklom je iz Malog Zvornika, a 2018. godine opština Mali Zvornik dodjelila mu je i priznanje, a učestvovao je i u dodjeljivanju nagrada na Somovijadi u Malom Zvorniku.\nSomovijada u Malom Zvorniku – foto: Mali Zvornik Info\nKako je danas navedeno u saopštenju, doktor je praćen duže vrijeme u saradnji tužilaštva i Ministarstva odbrane, a istragom koja je pokrenuta utvrdiće se da li je bilo još pacijenata od kojih je uzimao mito.


Lalatović ne menja grad i dovodi desnu ruku Vladana Milojevića - Sputnjik Srbija\n15:02 05.01.2021 Preuzmite kraći link\nEkscentrični trener je jesenas u izjavama provlačio ideju o tome da bi mogao da ode iz Novog Sada.\nIpak, on je i dalje u Vojvodini i obavio je prozivku igrača pred početak priprema, te objavio da će mesto sportskog direktora popuniti Milan Kosanović.\nOn je rođeni Novosađanin, radio je u Crvenoj zvezdi, a kasnije i sa Vladanom Milojevićem u Al Ahliju.\n„Mi smo obavili neke razgovore, ja se nadam da će uskoro biti na novom radnom mestu. Biće mi lakše, imaću kome da se obratim i zatražim pomoć“, rekao je Lalatović.\nKosanović je bio jedan od najvažnijih ljudi u stručnom štabu Vladana Milojevića, zajedno su sarađivali i u Saudijskoj Arabiji, međutim, odlučio je da promeni funkciju i u narednom periodu biće sportski direktor ekipe sa „Karađorđa“.\nPrethodno je na tom mestu bio Nikola Lazetić, sa kojim Lalatović nije bio na istim talasnim dužinama.\nLalatović je izjavio i da pojačanja zavise od odlazaka.\n„Treba dovesti dva, tri igrača, da se doda malo sveže krvi, ali neće biti smak sveta, ja mogu da radim sa ovim igračima“, naveo je Lalatović.\nSuperliga Srbija nastavlja se šestog februara, a Vojvodinu u prvom kolu prolećnog dela očekuje meč sa TSC-om iz Bačke Topole.\nEkipa Nenada Lalatovića nalazi se na trećem mestu sa 42 boda, dva manje od Partizana i jedanaest od prvoplasirane Crvene zvezde.


Pet stvari koje su jednako opasne kao pušenje - RECEPTI ZA SVE\nSvijest o štetnosti pušenja globalno je sve raširenija, ali moderno vrijeme karakteriše niz faktora koji pušenje postupno pomiču s vrha popisa smrtonosnih navika, upozoravaju američki naučnici.\nNovija istraživanja pokazuju da je socijalna izolacija jednako štetna po vaše zdravlje kao i ostale stvari na vrhu “smrtonosnog” popisa, prenosi “Independent”.\nDruštvene mreže i sve rjeđe druženje “uživo” s prijateljima i kolegama doveli su do toga da usamljenost poprima razmjere epidemije, piše “Direktno“…\nSjedenje tokom cijeloga dana povećava rizik od obolijevanja od više vrsta raka, pokazala je studija iz 2014.\nPOPULARNO: Najčešće greške pri pranju veša: Ovako vam odeća gubi boju, a materijal se cepa!\nIako se korišenje solarijuma čini kao varijanta sunčanja koju imamo pod kontrolom, oboje može biti jednako opasno za organizam kao pušenje.\nDermatolozi su još 2014. dokazali da pretjerano korištenje solarijuma izaziva više slučajeva raka kože nego što pušenje izazove slučajeva raka pluća.\nSlatka i prerađena hrana bogata zasićenim masnim kiselinama utiče na razvoj potencijalno smrtonosnih bolesti poput pušenja. Godine 2016. naučnici koji se bave istraživanjem smrtnih slučajeva kao posljedice loše prehrane, zaključili su da je stopa smrtnosti premašila one od alkohola, droge i duhana.


UPLS Poslovi i usluge – Granski sindikat lađara i pomoraca Srbije\nNaše Udruženje je pokrenulo uslugu oglašavanja radnih pozicija za poslodavce, kao i uslugu organizacije servisa i edukacije članova posade.\nU tu svrhu pokrenut je novi veb sajt samo za tu namenu, a može mu se pristupiti na adresi:\nNa novom web sajtu su istaknute zvanične minimalne cena rada na dnevnoj osnovi za sve članove posada, kao i zvaničan cenovnik usluga organizacije servisa brodskih mašina i uređaja.\nSvi zainteresovani za zaposlenje, oglašavanje poslova, organizaciju servisa ili logistike, mogu da se registruju na našem novom sajtu i da koriste ponuđene usluge.\nDa bi postavljali poslove morate biti registrovani kao „poslodavac“ što popunjavate prilikom registracije na sajtu. Nalog postaje aktivan tek nakon odobrenja administratora, nakon utvrđivanja tačnosti podataka.\nUkoliko sajt otvarate putem telefona, preko Google Chrom prtraživača, imaćete mogućnost čuvanja početne stranice u vidu android aplikacije.\nZa sve dodatne informacije možete nas kontaktirati putem kontakt formulara na sajtu:\n← Održan sastanak evropskih predstavnika sindikata unutrašnje plovidbe (ETF inland grupa – ITW sektor)\nInicijativa za izmenu zakona o graničnoj kontroli brodova na teritoriji R. Srbije →


LSV: Vojvodina će umeti da se odbrani | Autonomija\nLSV: Vojvodina će umeti da se odbrani\nPovodom zalaganja Čedomira Antića za ukidanje Vojvodine\nLiga socijaldemokrata Vojvodine (LSV) pozvala je danas nadležne organe u Srbiji da reaguju na izjave predsednika organizacije Napredni klub Čedomira Antića, koji je pozvao na protivustavno i nasilno ukidanje autonomije Vojvodine.\n“Jedino u čemu se sa Antićem slažemo, jeste to da vojvođansko pitanje nije rešeno i da na njegovo otvaranje, očito je, nećemo još dugo čekati”, naveo je u saopštenju za javnost potpredsednik LSV-a Aleksandar Jovanović.\nOn je Antića nazvao “poznatim falsifikatorom istorije”, koji je dejtonski bosanskohercegovački entitet Republiku Srpsku “smestio u srednji vek”.\n“Sada je rešio da svoje veliko umeće u negiranju istine primeni i na istoriji Vojvodine, čiju prošlost pokušava da utemelji na grubim i besmislenim neistinama. U svojim žalosnim pokušajima da kompromituje Vojvodinu, Antić je delegitimisao i postojanje same Srbije, koja je kao republika konstituisana u isto vreme i pod istim okolnostima kao i Vojvodina, na kraju Drugog svetskog rata i kao rezultat antifašističke pobede”, naveo je Jovanović.\nOn je Antića okvalifikovao kao “esktremnog desničara”, koji je javno deklarisao svoja “anti-antifašistička uverenja”.\n“LSV neće sedeti skršenih ruku na najnovije napade i pretnje ekstremne desnice na Vojvodinu i njenu autonomiju. U borbi protiv novog fašizma 21. veka, znaćemo da odbranimo Vojvodinu, neka ne testiraju našu volju i dosledna antifašistička opredeljenja”, poručio je Jovanović.\nLSV: I danas, kao i 1936, studenti protestuju zbog manjka demokratije\nLiga socijaldemokrata Vojvodine (LSV) danas je, povodom Dana studenata, apelovala na vlasti u Srbiji da “slušaju studente”.\n“Taj apel je posebno važan ovih dana, kada su studenti ponovo izašli na ulice Beograda, Novog Sada i Niša, i protestuju protiv nedostatka fer uslova u izbornom procesu”, naveo je Stručni savet za nauku i tehnološki razvoj LSV-a.\nDodaje se da i danas, kao i 4. aprila 1936. godine, kada je na studentskim protestima ubijen Žarko Marinović, studenti se suočavaju sa brojnim problemima, jer su i 1936. godine protestovali zbog visokih školarina, loših uslova studiranja, ali i odsustva demokratije.\nDodaje se da su i u prošlosti i danas zahtevi mladih ostajali na papiru, a država je činila sve da u drugi plan stavi rešavanje problema.\n“Posledice toga su vidljive na svakom koraku, a položaj studentske populacije je loš. Obrazovni sistem Srbije ne odgovara standardima razvijenih zemalja i predstavlja osnovnu kočnicu bržem napretku naše zemlje. Svaki put kada se država ogluši o potrebe studenata, posle završenih studija brojni mladi akademski građani napuštaju zemlju i svoje profesionalne karijere nastavljaju u Beču, Berlinu ili Torontu, a naša država tako trpi nenadoknadivu štetu”, piše u saopštenju.


Završene obuke za rad na šivaćim mašinama i računarima | Palelive.com\nPočetna Regija Vlasenica Završene obuke za rad na šivaćim mašinama i računarima\nVLASENICA – Predsjednik Skupštine opštine Vlasenica Gordana Trampić danas je uručila sertifikate za 20 žena iz ove opštine koje su uspješno završile obuke za rad na šivaćim mašinama i računarima.\nObuka koja je trajala proteklih mjesec dana realizovana je u okviru projekta “Podrška zapošljavanju i samozapošljavanju marginalizovanih grupa” u vrijednosti 18.000 KM, koji je finansirao Unicef u saradnji sa opštinom Vlasenica.\nTrampićeva je rekla novinarima da je cilj ovakvih i sličnih akcija snažnije uključivanje žena iz marginalizovanih socijalni grupa u javni život.\nPredsjednik opštinske Komisije za socijalnu zaštitu i inkluziju Slaviša Pejanović rekao je novinarima da je obuku je pohađalo 20 korisnica projekta.\n“Organizovaćemo sastanak sa privrednicima iz naše opštine da bismo razmotrili mogućnost da žene koje su prošle obuku angažujemo za potrebe ovdadašnjnih preduzeća radi pružanja usluge šivanja radnih uniformi, majica i slično”, naveo je Pejanović.\nNa skupu je rečeno da je donator najavio i mogućnost nastavka obuke i po isteku roka za sprovođenje projekta za Vlaseničanke koje za to budu iskazale interesovanje.\nPrethodni članakUsvojen nacrt budžeta\nNaredni članakIzvještaj protiv E.P. za više krivičnih djela


DODIK: RS MOŽE I ŽELI DA ŽIVI U MIRU, ALI SRBI NIKADA NE SMIJU ZABORAVITI ZLOČINE NAD NJIMA – Čizmica TV\nDODIK: RS MOŽE I ŽELI DA ŽIVI U MIRU, ALI SRBI NIKADA NE SMIJU ZABORAVITI ZLOČINE NAD NJIMA\n27 ožujka, 2022 CizmaOstavite komentar na DODIK: RS MOŽE I ŽELI DA ŽIVI U MIRU, ALI SRBI NIKADA NE SMIJU ZABORAVITI ZLOČINE NAD NJIMA\nČlan Predsjedništva BiH Milorad Dodik poručio je danas u Sijekovcu kod Broda Srbi nikada ne smiju zaboraviti zločine koje su nad njima počinili u proteklom ratu, kao i prethodnim ratovima na ovim prostorima.\nDodik je upitao “na kakvo to pomirenje pozivaju Srbe u BiH kada odgovorni nisu procesuirani za ovaj zločin”, dodajući da “nije moguće da je samo jedan čovjek počinio ovako stravičan zločin u Sijekovcu”.\nOn je, nakon parastosa za stradale ubijenim srpskim civilima u Sijekovcu prije 30 godina i polaganja vijenaca, okupljenima rekao da Republika Srpska može i želi da živi u miru i da sarađuje sa svima, ali da ne može zaboraviti zločine koji su počinjeni nad njenim narodom.\n“Bol koji su pretrpjele porodice je ogroman. Nama koji ovdje dolazimo godinama uvijek je na pameti majka Milja Zečević koja je tako strašno preživjela događaj da u jednom danu izgubi sinove i muža, a da nastavi da živi sve ove godine”, rekao je Dodik.\nPredsjednik Republike Srpske Željka Cvijanović rekla je da su prošle tri decenije od stravičnog zločina u do tada mirnom selu.\nOna je dodala da je sijekovački masakr prvi masovni ratni zločin u BiH u proteklom ratu, i nesumnjivi akt agresije u kojem su učestvovalie regularne jedinice druge države.\n“To je zločin protiv mira, zločin nad komšijama, mještanima i nedužnim civilima kojima je srpsko ime i prezime bilo jedina krivica, a i presuda”, naglasila je Cvijanovićeva i napomenula da je u tom zločinu samo u toku prvog sata ubijeno devet civila.\nOna je naglasila da je u bolu majke Milje Zečević sabrana tragedija ne samo Sijekovca i proteklog rata, nego i svih ratova od kako je svijeta i vijeka.\nNačelnik opštine Brod Zoran Vidić rekao je da je ovo bio jedan u nizu zločina nad srpskim narodom u proteklom ratu i da je za to osuđen samo jedan zločinac, odnosno da je počašćen sa samo deset godina zatvora.\nOn je poručio da žrtve nikada neće biti zaboravljene.\nNakon obraćanja, Dodik, Cvijanovićeva, Vidić i ministar rada i boračko-invalidske zaštite Srpske Duško Milunović uputili su se u posjetu Milji Zečević, čija su tri sina i muža na kućnom pragu ubile hrvatske snage 26. marta 1992. godine.\nObilježavanje 30 godina od stradanja u Sijekovcu kod Broda, zločina koji su počinile hrvatske snage, za koji još niko nije odgovarao po komandnoj odgovornosti, danas je počelo služenjem parastosa ubijenim srpskim civilima.\nParastosu koje u Crkvi Svete velikomučenice Ognjene Marije služi sveštenstvo Eparhije zvorničko-tuzlanske, prisustvovali su osim Dodika, Cvijanovićeve, Vidića i Milunovića i direktor Republičkog centra za istraživanje rata, ratnih zločina i traženje nestalih lica Milorad Kojić, te delegacija Narodne skupštine.\nPomenu su prisustvovali i predstavnici ostalih institucija i organizacija, kao i brojni građani.\nPripadnici regularne Hrvatske vojske, zajedno sa paravojnim hrvatsko-muslimanskim jedinicama iz BiH i Hrvatske, su 26. marta 1992. godine u Sijekovcu ubili devet srpskih civila, a narednih dana još 37 Srba.\nU Sijekovcu je tokom 1992. godine ubijeno 46 srpskih civila, navodi se u dokumentima Boračke organizacije Brod.\nObilježavanje organizuje Odbor Vlade Srpske za njegovanje tradicije oslobodilačkih ratova.


Velika jelka na trgu za Pravoslavnu novu - JUGPRESS\nVelika jelka na trgu za Pravoslavnu novu\nNišlije će Novu godinu dočeka na Trgu sa Alenom Ademovićem i Zoricom Brunclik, a pravoslavnu Novu godinu dočekaće uz veliku jelku koju je Ggrad naručio, izjavila je gradonačelnica Dragana Sotirovski na sednici Skupštine grada koja je odžana danas. Prema njenim rečima, grad bi trebalo da iznenadi sugradjane velikom jelkom zahvaljujući donatorima.\nPonovila je da će doček Nove godine na cetralnom gradskom trgu platiti prijalji grada, a medju njima se, kako je kazala, nalaze i ljudi poznati javnosti. “Razgovorala sam sa medicinskim deom kružnog štaba, s obzirom da je procenat zaraženih od procenta testiranih ispod pet odsto, tačnije 4,36 odsto Niš može da se priključi gradovima koji će imati organizovani doček. Imaćemo binu, koncert, sve ono što grad treba da ima”, izjavila je Sotirovski


Arhitektonska istraživanja Francuskog poslanstva na Cetinju\nIstraživanje je realizovano kao jedna od aktivnosti u okviru projekta Ljubljanski proces – rehabilitacija našeg zajedničkog nasljeđa, koji koordinira Radna grupa za kulturu i društvo Savjeta za regionalnu saradnju (RCC TFCS), sa sjedištem na Cetinju. Lider implementacije u ime Crne Gore je Ministarstvo kulture.\nCilj istraživanja je bio da se kroz arhitektonska istaživanja i analize stvori neophodna stručna osnova za dalji proces rehabilitacije kulturnog dobra, kao i predstavljanje i promovisanje vrijednosti ove značajne zgrade.\nIzložba:Arhitektonskom istraživanju zgrade Francuskog poslanstva na Cetinju, će u okviru Dana frankofonije u Crnoj Gori, biti ponovo otvorena na Cetinju, u četvrtak, 27.marta u 16:00 časova.\nCjelokupan program Dana frankofonije pogledajte ovdje.\nNovosti\tIzložbe\tProjekti\tBaština\tIstraživanja


Počelo suđenje za fiktivnu nabavku kancelarijskog materijala - CIN\nPočelo suđenje za fiktivnu nabavku kancelarijskog materijala\nUposlenica Direkcije za koordinaciju policijskih tijela BiH optužena je zbog plaćanja kancelarijskog materijala koji nikada nije isporučen.\nDanas je na Sudu Bosne i Hercegovine (BiH) počelo suđenje Valentini Stanišić, zaposlenici Direkcije za koordinaciju policijskih tijela BiH (DKPT), koja je optužena za pronevjeru novca u postupku javne nabavke.\nTužilaštvo BiH tereti tridesetosmogodišnju Stanišić da je kao referentica za nabavke izdala dva naloga da se firmi „Co. Farmus Commerce d.o.o.“ iz Sarajeva isplati skoro 30.200 KM za kancelarijski materijal koji nikad nije isporučen. Prema Krivičnom zakonu BiH, za počinioca krivičnog djela nesavjesnog poslovanja koji uzrokuje šteta veću od 10.000 KM, predviđena je kazna zatvora u rasponu od šest mjeseci do pet godina.\nDKPT je u junu 2011. godine sa firmom „Co. Farmus Commerce“ potpisala okvirni sporazum o isporuci kancelarijskog materijala vrijedan ukupno 67.940,93 KM.\nOva firma je u posljednje četiri godine isporučila kancelarijski materijal vrijedan više od 572.000 KM za još sedam institucija, među kojima su Opština Zenica, Mnistarstvo pravde BiH i Ministarstvo civilnih poslova, stoji u CIN-ovoj bazi podataka javnih nabavki.\nPrema zvaničnom registru privrednih subjekata, ravnopravni osnivači firme su Tarik Sarajlić, Kenan Pilav, Hasan Gušo i Faruk Jažić. Na registriranoj adresi u Sarajevu nikog nema, a uposlenici susjednih firmi kažu da niko odavno ne dolazi. Jedan od osnivača, Kenan Pilav, nije htio komentarisati slučaj, dok direktor Sarajlić ne odgovara na pozive.\nNi tužilaštvo ni optužena Valentina Stanišić nisu željeli komentarisati a nastavak suđenja je najavljen za 17. juni.


Vesti online / Sport / Fudbal / Ibra: Karijeru ću završiti u SAD\nJedan od najboljih napadača današnjice, as Milana Zlatan Ibrahimović, saopštio je da će fudbalsku karijeru sigurno završiti u američkoj MLS ligi.\nŠvedski reprezenativac kaže da poslednje fudbalske dane želi da provede u manje zahtevnoj sredini ali u veoma dobroj i lepoj sredini, za kakvu smatra MLS ligu.\n"Definitno će mi ugovor u Milanu biti poslednji u Evropi.Imam želju da 1-2 provedem na nekom lepom mestu i još malo uživam u fudbalu, a za to mesto smatram SAD", otkrio je Ibrahimović.\nIbrahimović ima ugovor sa Milanom do 2014. godine, a još nije siguran da li će posle fudbala ostati "u fudbalu".\n"Ne znam još šta ću da radim. Trenutno me posao poput trenerskog ne privlači, ali će me fudbal uvek privlačiti. Videćemo, postoje i druge stvari kojih sam željan", dodao je sjajni Šveđanin.\nFUDBAL Ibra: Ne vraćam se u Milan, ovog leta\nFUDBAL Neverovatno otkriće: Ibrahimović ubacivao Gatuza u kantu za smeće!\nFUDBAL Ibrahimović sve dalje od Milana, Džeko alternativa!\nFUDBAL Miha: Dajte mi Ibru da uzmem Skudeto


Wall Street: Indeksi na novom rekordnom nivou, kompanije postigle dobre rezultate – The PRESTIGE\nBerza 26.07.2017. berza, Wall Street\nNa Wall Streetu je u utorak S&P 500 dostigao novi najviši nivo u istoriji, kao i Nasdaq indeks, a optimizam ulagača zahvaljuje se boljim nego što se očekivalo kvartalnim poslovnim rezultatima kompanija\nDow Jones ojačao je 0,47 odsto, na 21.613 bodova, dok je S&P 500 porastao 0,29 odsto, na 2.477 bodova, a Nasdaq indeks 0,02 odsto, na 6.412 bodova. Novi rekordi S&P 500 i Nasdaq indeksa usledili su nakon niza boljih nego što se očekivalo poslovnih rezultata kompanija. Iz tog je razloga cijena akcije lanca restorana McDonald′sa skočila gotovo 5, a proizvođača teške mašinerije Caterpillara gotovo 6 odsto.\nOd početka sezone kvartalnih izvještaja poslovne rezultate objavilo je otprilike 125 kompanija iz sastava S&P 500 indeksa, pri čemu ih je većina prebacila očekivanja.\nStoga sada analitičari u anketi Reutersa procjenjuju da su zarade kompanija u drugom tromjesečju porasle za 9,1 odsto, dok su prije nedjelju dana očekivali rast zarada od oko 8 odsto.\nUlagače je ohrabrio i podatak da je indeks povjerenja potrošača u SAD-u snažno porastao zahvaljujući optimizmu zbog poboljšanja situacije na tržištu rada.\nNajviše su juče porasle cijene akcija u sektorima kojima najbolje ide tokom pozitivnog ekonomskog ciklusa. Tako su energetski, rudarski i finansijski sektor porasli više od 1 odsto.\nU utorak je počela dvodnevna sjednica čelnika američke centralne banke, koji bi, spekuliše se, mogli najaviti smanjenje golemih bilansa, naduvanih višegodišnjom kupovinom hartija od vrijednosti. Odluke će Fed objaviti u saopštenju u srijedu.\nI na evropskim berzama cijene akcije juče su porasle. Londonski FTSE indeks ojačao je 0,77 odsto, na 7.434 boda, dok je frankfurtski DAX porastao 0,45 odsto, na 12.264 boda, a pariski CAC 0,65 odsto, na 5.161 bod.


Danas startuje sistem elektronske fiskalizacije - Vijesti | Radio Televizija Budva - Budva Crna Gora\nZakon o fiskalizaciji u prometu proizvoda i usluga počinje da važi od danas, kada će sistem elektronske fiskalizacije biti pušten u produkciju, saopšteno je iz Poreske uprave (PU).\nIz PU su objasnili da izmjenama Zakona, koje je Ministarstvo finansija izradilo shodno inicijativama privrednika zbog trenutne ekonomske krize izazvane pandemijom, poreski obveznici koji na novi sistem evidentiranja prometa ne pređu sjutra, moći će to da učine najkasnije do 1. juna naredne godine.\n„U prelaznom periodu, poreski obveznici koji su do sada promet evidentirali putem poreskih registar kasa dužni su da izvrše defiskalizaciju istih shodno Uredbi o postupku očitavanja fiskalne memorije poreske registar kase, imajući u vidu da Uredba o poreskoj registar kasi, shodno odredbama Zakona o fiskalizaciji, prestaje da važi od 1. juna“, navodi se u saopštenju.\n„U ponudi na crnogorskom tržištu nalaze se različita rješenja kako bi poreski obveznici obezbijedili potrebne preduslove po što ekonomičnijim uslovima u zavisnosti od potreba i mogućnosti istih“, navodi se u saopštenju.\nPU, u cilju blagovremene i uspješne pripreme za prelazak na sistem elektronske fiskalizacije, omogućava kontinuiranu stručnu i tehničku podršku poreskim obveznicima, te se očekuje da će već od sjutra značajan broj obveznika započeti evidentiranje prometa shodno odredbama Zakona o fiskalizaciji.


Konkurs za Četvrti beogradski filmski festival osoba sa invaliditetom – Bosifest 2013. otvoren je danas i trajaće do 31. marta.\nSlogan ovogodišnjeg festivala, koji će biti održan od 5. do 7. juna u Domu omladine Beograda je "Energija stvaralaštva", a tema je rad i i život osoba sa invaliditetom.\nFestival je takmičarskog karaktera, dok celokupan program sadrži takmičarski i revijalni deo.\nFilmovi koji ne budu izabrani za takmičarski deo programa, a ispunjavaju uslove konkursa, biće prikazani u revijalnom delu programa.\nU okviru festivala biće dodeljene nagrade za najbolji film GRAND PRIX BOSIFEST 2013, režiju, scenario kao i nagrada publike.\nKonkurs za prijem filmova "BOSIFEST 2013" otvoren je 11. februara i trajaće do 31. marta, a rezultati selekcije će biti objavljeni 10. maja.\nBosifest je međunarodni filmski festival osoba sa invaliditetom, jedini ove vrste u jugoistočnoj Evropi, koji ove godine po četvrti put organizuje Hendi centar "Koloseum" iz Beograda.\nDo sada je u okviru Bosifesta prikazano preko 140 filmskih ostvarenja koja se bave životom osoba sa invaliditetom ili su njihovi autori osobe sa invaliditetom.\nČetvrti filmski festival osoba sa invaliditetom\nKonkurs za upis dece U VRTIĆE od 30. marta do 15. maja i to SAMO ELEKTRONSKI\nPre 50 godina do Ade Ciganlije se moglo doći samo PREKO MOSTA ili čamcima\nAda Ciganlija, poznata i kao "Beogradsko more", već decenijama je tokom najvrelijih letnjih dana omiljena destinacija za sugrađane svih starosnih dobi.\nFILM U PAROBRODU Kroz Jugoslaviju koracima Rebeke Vest\nViše desetina, uglavnom mlađih Beograđana, pogledalo je večeras u UK “Parobrod” dokumentarni film Deidre Mulruni “Putovanje u YU - koracima Rebeke Vest”.\nPoklon za svaku porodilju: Potpisan ugovor sa 14 kompanija o donaciji za bebi-paket\nGradonačelnik Beograda Siniša Mali prisustvovao je danas u Starom dvoru potpisivanju godišnjeg ugovora sa 14 kompanija o donaciji proizvoda za bebi-paket koji dobija svaka porodilja u Beogradu. Događaju je prisustvovala i pomoćnica gradonačelnika Irena Vujović.\nTri osobe su povređene u dve saobraćajne nezgode tokom noći u Beogradu, rečeno je Tanjugu u Hitnoj pomoći.


64 Dominantni zagađivač\nPM2.5 : 64\nGde u Beogradu možete KUPITI stan do 50.000 evra?\nPonuda stanova u Beogradu uvek je bila atraktivna. Glavni grad je nudio izbor stanova kakvi su se mogli samo zamisliti i još uvek je tako.\nLaboratorijske studije su pokazale da sirovi beli luk ubija bakterije, snižava nivo masnoća u krvi i potencijalno snižava krvni pritisak. Upravo zbog toga, brojni su recepti sa belim lukom za poboljšanje stanja organizma...\nŠoubiz zvezda Vesna Vukelić Vendi godinama šokira javnost svojim izjavama i ponašanjem!


Hahn: Sve zemlje zapadnog Balkana ima perspektivu članstva u EU | Austrija | Al Jazeera Balkans\nHahn: Sve zemlje zapadnog Balkana ima perspektivu članstva u EU\nPrimanje svih šest zemalja u članstvo odvija se prema zaslugama i nije verovatno da će zemlje regijre ući u Evropsku uniju istovremeno, kaže evropski komesar za proširenje.\nJohannes Hahn je kazao da je na sastanku u Beču bilo riječi o formiranju regionalne ekonomske oblastiAP/Tanjug\nEvropski komesar za proširenje Johannes Hahn izjavio je u ponedjeljak da svih šest zemalja zapadnog Balkana ima perspektivu članstva u Evropskoj uniji, ali da nije verovatno da će one zajedno pristupiti Uniji.\nPosle radnog doručka koji je za premijere pet zapadnobalkanskih zemalja i dvoje evropskih komesara u Beču priredio austrijski kancelar Sebastian Kurz, on je na zajedničkoj konferenciji za novinare ukazao na važnost posvećenosti Brisela proširenju Unije na zapadni Balkan.\n"Primanje zemalja u članstvo odvija se prema zaslugama i nije verovatno da će zemlje zapadnog Balkana ući u EU istovremeno, ali važno je da postoji perspektiva članstva za svih šest zemalja", kazao je Hahn.\nIntegracija u jedinstveno evropsko\nOn je zahvalio Austriji što je proširenje na zapadni Balkan postavila kao jedan od ključnih prioriteta svog predsedavanja Unijom i ocenio da je ovaj skup "još jedan dokaz te veoma snažne posvećenosti".\nHahn je kazao da je na sastanku u Beču bilo reči o formiranju regionalne ekonomske oblasti i ocenio da je to prvi korak u integraciji u jedinstveno evropsko tržište.\nVažno je povećati obim trgovinske razmene unutar regiona, naveo je evropski komesar i dodao da "obećava" to što je 2017. godine u odnosu na 2016. godinu prvi put došlo do njenog blagog povećanja.\nVeća trgovinska razmjena u regionu\nHahn je rekao da je u poslednjih 10 godina udvostručena trgovinska razmena između EU-a i šest zapadnobalkanskih zemalja i da to ukazuje koliko potencijala ima u regionu, ali da je potrebno poboljšati saradnju medju državama kako bi taj potencijal bio iskorišćen.\nNa radnom doručku su bili i premijeri Srbije, Kosova, Albanije i Crne Gore - Ana Brnabić, Ramush Haradinaj, Edi Rama i Duško Marković, predsedavajući Saveta ministara Bosne i Hercegovine Denis Zvizdić i evropska komesarka za digitalno društvo i ekonomiju Maria Gabriel.\nMakedonski premijer Zoran Zaev otkazao je učešće zbog aktuelne političke situacije u zemlji.\nKurz pozvao premijere zapadnog Balkana 19. novembra u Beč\nKurz: Evropska unija nije kompletna bez zapadnog Balkana


Osnivanje pozorišta u Bijeljini - herojski podvig\n27. Jul 2021. 13:42\n"Sterijino pozorje" nedavno je obilježilo 65 godina postojanja, a u međuvremenu je izraslo u jednu od najznačajnijih teatarskih institucija u nekadašnjoj Jugoslaviji i Srbiji.Radonjić podsjeća za Srnu da je "Sterijino pozorje" osnovano 1956. godine povodom dva jubileja - 150 godina od rođenja i vijeka od smrti rodonačelnika srpske komediografije Jovana Sterije Popovića.\n"Raspadom SFRJ 1992. godine bio je doveden u pitanje opstanak `Pozorja`, ali je, zahvaljujući mudrosti i vizionarstvu tadašnjih dramskih i pozorišnih umetnika, ipak sačuvano", ističe on.Radonjić napominje da je "Sterijino pozorje" i dalje najcjenjeniji festival u regionu, a sa svojim brojnim drugim aktivnostima ostalo je jedna od važnih institucija kulture na ovim prostorima.\n"Bogata međunarodna saradnja i internacionalni programi pozicionirali su našu kuću i u širim evropskim okvirima. Kada je riječ o srpskom pozorištu u celini i domaćoj dramskoj književnosti, posmatrano u evropskom kontekstu, može se bez ikakve sumnje zaključiti da su relevantni i zapaženi, a da je bitnu ulogu u tome imalo i `Pozorje`", ističe direktor "Sterijinog pozorja".\n"Onlajn format samo je svedočanstvo o tome da neke predstave postoje i čekaju trenutak ponovnog susreta sa gledaocima. Ali, to više nije pozorište i nikada neće ni biti. Zato je važno da, uprkos svemu, teatar živi u svom izvornom obliku", ističe Radonjić za Srnu.\n"Kultura i umetnost su temelji na kojima počivaju društva i ljudske zajednice i bez njih čovek nije istinsko ljudsko biće niti je život potpun", smatra on.Miroslav Miki Radonjić vjeruje da će Gradsko pozorište "Semberija" uskoro izrasti u važnu instituciju kulture u cijeloj regiji.


RTS :: Potrošnja goriva u Srbiji smanjena, da li će cene da porastu\nEkonomija Potrošnja goriva u Srbiji smanjena, da li će cene da porastu\nsreda, 14. okt 2020, 12:45 -> 12:49\nPotrošnja goriva u Srbiji smanjena, da li će cene da porastu\nPotrošnja goriva u Srbiji je ove godine opala za desetak procenata, a cena nafte se stabilizovala i ne treba očekivati promene cene goriva, rekao je generalni sekretar Udruženja naftnih kompanija Srbije Tomislav Mićović.\nTomislav Mićović je na okruglom stolu "Energetska tranzicija i uticaj kovida 19" istakao da je tokom čitave godine stabdevanje u Srbiji stabilno, a da su promene tokom krize izazavne koronavirusom imale negativan uticaj na prodaju goriva.\nMićović je podsetio da je zbog uticaja svetskog tržišta u Srbiji gorivo tokom pandemije korone imalo i niskih cena goriva koje su u jednom periodu bile smanjene od 30 dinara za dizel i 27 dinara za benzin.\n"Zabrinjava što pri ovim cenama naftna privreda nema novca za investicije, i pitanje je kada i ukoliko se globalna potražnja za naftom bude vratila na nivo pre pandemije da li će naftna privreda moći da odgovori takvim zahtevima", rekao je generalni sekretar Udruženja naftnih kompanija Srbije.\nPrema njegovim rečima, u Srbiji bi trebalo povesti više računa o stvaranju obaveznih rezervi nafte koje su garant siguranosti snabdevanja.\nTroškovi naftnih kompanija u ovom trenutku su stabilni i nema razloga za promenu cena goriva, rekao je Tomislav Mićović i dodao da ipak treba da se vidi šta će država uraditi kada bude planirala budžet za 2021. godinu, jer će tražiti nove izvore finansiranja.\n"Nadamo se da to neće biti nove dažbine na gorivo, jer u ovom trenutku u Srbiji imamo ubedljivo najveće dažbine pre svega na dizel koji pokreće ekonomiju, u odnosu na sve zemlje u našem okruženju", zaključio je Mićović.


Smiruje se nevreme na Kopaoniku - Top Novosti\nNaslovna Brus Smiruje se nevreme na Kopaoniku\nSmiruje se nevreme na Kopaoniku\nJako nevreme koje je prethodna dva dana zahvatilo Kopaonik polako se smiruje, kažu u “Kruševac putu”.\nPo informacijama putara iz Kruševca i Novog Pazara, od nedelje ujutro jedino je put iz pravca Brzeća neprohodan! Očekuje se da tek kasno popodne ili uveče i ovaj putni pravac bude ponovo prohodan.\nU Ski centru Kopaonik navode da će zbog izuzetno loših vremenskih uslova i rada malog broja instalacija, “Skijališta Srbije” izaći u susret svim skijašima i borderima i omogućiće produženje trajanje ski karata za jedan dan.\nInače, prilazi sa strane Rudnice i Jošaničke Banje su prohodni, uz obaveznu upotrebu lanaca i zimske opreme. Najteže je bilo iznad Jošaničke Banje, gde je više vozila, a među njima i autobus sa decom, u subotu više sati bilo zavejano, pa su ih ljudi iz gorske službe spasavanja izvačili sankama.\nObzirom na nepredvidive planinske vremenske prilike, u “Kruševac putu” ističu dap red polazak na Kopaonik obaveznmo kontaktiraju Službe zimskog iodržavanja puteva za “Kruševac put” 037 478444 i ” Novi Pazar put” 036 5471370.


Nakon što je sinoć urušen dio saobraćajnice prema Jahorini i potpuno obustavljen saobraćaj, putni pravac je djelimično saniran i automobili mogu prolaziti jednom trakom, naizmjenično.\n"Situacija daleko od idealne, ali se ulažu maksimalni napori da se stanje stabilizuje. Sve službe su na terenu, jaka kiša i jutros pada, ali uz maksimalan angažman, vjerujemo da ćemo iskontrolisati situaciju i spriječiti veće posljedice po imovinu građana i privrednih subjekata", naveo je šef kabineta načelnika opštine Pale Srđan Šekara.\n"Rano je govoriti o šteti u finansijskom smislu. Evidentno je da je u ozbiljnoj mjeri oštećena putna infrastruktura, ali je sada najvažnije da odradimo dobar posao dok padavine traju i postoji opasnost, a poslije ćemo zbrajati štete i onda sanirati sve, problem po problem", rekao je Šekara i pozvao građane da budu oprezni i da se za sve potrebno obrate opstinskoj komunalnoj policiji i službi civilne zastite.\nPodsjećamo, usljed obilnih padavina i bujica juče je aktivirano klizište na glavnoj putnoj komunikaciji od Pala preko Triangle do Jahorine, što je za posljedicu imalo urušavanje dijela saobraćajnice, zbog čega je i saobraćaj na ovoj putnoj dionici noćas bio potpuno obustavljen.\nKo gospodari Jahorinom?\nVatrometom na stazi dočekana Nova godina na Jahorini\nOsmišljeno sistemsko investiranje u Srpskoj\nOC "Jahorina" - Najbolji primjer odlične investicije


Kozarev: Severna pokrajina pomaže južnu srpsku pokrajinu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Kozarev: Severna pokrajina pomaže južnu srpsku pokrajinu\nKancelarija za Kosovo i Metohiju i Fond AP Vojvodina za pružanje pomoći izbeglim, prognanim i raselјenim licima donirali su danas u Lešku deset traktora za polјoprivredne proizvođače sa područja opština Gnjilane, Kosovska Kamenica, Istok, Novo brdo, Vučitrn, Leposavić i Zubin potok.\nZamenik direktora Kancelarije za KiM Dušan Kozarev rekao je novinarima da je Kancelarija dodelila četiri, a Fond šest traktora sa priklјučnim mašinama i dodatnom opremom, navodeći da mu je veoma drago što se polјoprivredna mehanizacija dodelјuje polјoprivrednim proizvođačima koji “žive na svojoj zemlјi i žive od svoje zemlјe”.\nOn je istovremeno zahvalio Vladi Vojvodine, jer pokazuje solidarnost prema južnoj srpskoj pokrajini i narodu koji živi na toj teritoriji.\n“Ovo je samo početak. Nastavićemo saradnju na svim nivoima i pomagati interno raselјenim licima. Pružićemo odgovarajuću logistiku i ovo nije samo simbolični akt nego jedan sistemski pristup”, rekao je Kozarev.\nKozarev je dodao da je sa polјoprivrednim proizvođačima razgovarao o tome kako sve institucije mogu da im pomognu, od lokalnih samouprava, preko ministarstava, javnih preduzeća i privatnog biznisa.\nPrema njegovim rečima, usledice još jedan konkurs za polјoprivredne proizvđače zahvalјujući predsedniku Srbije Aleksandru Vucicću, premijerki Ani Brnabić, direktoru Kancelarije za KiM Marku Đuriću.\nDirektor Fonda za pružanje pomoći izbeglim, prognanin i raselјenim licima AP Vojvodina Duško Ćutilo rekao je novinarima da mu je drago što je u prilici da iskaže solidarnost i jedinstvo na delu s obzirom da je danas dodelјena pomoć u vidu polјoprivredne mehanizacije za deset porodica sa KiM.\n“Ovo je projekat koji smo realizovali zajedno sa Kancelarijom za KiM. Mi smo svojom delatnošću opredelјeni da pomažemo interno raselјenim licima, našim lјudima koji su se odlučili da ostanu da žive na KIM”, rekao je Ćutilo.\nPrema njegovim rečima, Fond je izdvojio sredstva zahvalјujući sredstvima AP Vojvodina koja je, kaže, izrazila želјu da bude partner.\n“Verujem da je ovo jedan početak i da će Fond i Kancelarija za KiM nastaviti da realizuju projekte i sasvim sigurno će i u budućnosti AP Vojvodina biti partner našim lјudima na KiM”, rekao je Ćutilo.\nKozarev: Veličanstvena pobeda Srpske liste, propao bojkot\nZamenik direktora Kancelarije za KiM Dušan Kozarev čestitao je danas Srpskoj listi i srpskom narodu na, kako je rekao, veličanstvenoj pobedi i jedinstvu koje su pokazali uprkos različitim projektima i pokušajima da se izbori za gradonačelnike u četiri opštine na severu KiM bojkotuju.\nKozarev je rekao da mu je izuzetno drago zbog velikog odziva koji je na nivou iz 2017.godine, a posebno jer su rezultati za Srpsku listu bolјi nego tada.\n“To pokazuje kakav je odnos srpskog naroda na severu KiM prema pritiscima iz Prištine, ucenama, necivilizacijskim taksama, pokušajima da se ''torpeduje'' dijalog kroz nametnuta rešenja”, rekao je Kozarev novinarima u Lešku.\nOn je istakao da su pokušaji da se nametnu albanski gradonačelnici u četiri opštine na severu KiM propao, da su Srbi jasno pokazali da je njihov predsednik Aleksandar Vučić, da veruju Srpskoj listi i Srpskoj naprednoj stranci kao i da je Beograd “glavna referentna tačka” za njih.\nNa taj način su, kaže Kozarev, Srbi sa KiM dali "vetar u leđa" poziciji predsedniku Srbije Aleksandru Vučiću, premijerki Ani Brnabić i direktoru Kancelarije za KiM Marku Ðuriću u pregovorima koji će se verovatno nastaviti, ako Priština ukine takse.


Rumunija dobija veliko pojačanje za Eurobasket? - Sportskacentrala.com\nRumunija dobija veliko pojačanje za Eurobasket?19.03.2017 11:15hRumunija će biti domaćin jedne od četiri grupe na predstojećem Eurobasketu, a čelnici Saveza ove zemlje pokušavaju da pojačaju nacionalni tim za nastup na šampionatu Evrope. Ekipi je potreban dobar stranac, Džordan Votson, Malkolm Armsted i Kameron Long su bili kandidati za jedno mesto u selekciji Rumunije, ali mediji u ovoj zemlji naveli su još jednog sjajnog igrača kao potencijalnog reprezentativca.\nSkoti Vilbekin je blizu potpisa novog ugovora sa Darušafakom, a vrlo lako se može dogoditi da dobije rumunski pasoš i da predvodi ovu zemlju u prvom nastupu na šampionatu Evrope nakon 30 godina.\nPoslednji put Rumuni su na Eurobasketu igrali 1987. godine i osvojili 12. mesto.\nRumunija će igrati u grupi sa Hrvatskom, Češkom, Španijom, Crnom Gorom i Mađarskom.\nO američkim pojačanjima razmišljaju i u Makedoniji, a na radaru su zvezda Baskonije i košarkaš Banvita.


Širom otvorene granice - Glas Srpske\nŠirom otvorene granice\nAnita Janković-Rečević 22.03.2018 11:59\nNebriga države i nesprovođenje mjera zaštite domaće proizvodnje doveli su agrar u BiH u loše stanje, a poljoprivrednici upozoravaju da ih nelojalna konkurencija iz Evropske unije i otvorene granice polako ali sigurno vuku na dno sa kojeg teško mogu da isplivaju.\nIako se godinama priča o uvođenju zaštite domaće proizvodnje, vlasti na nivou BiH još nisu donijele nijednu zaštitnu mjeru koja bi bar malo olakšala rad vrijednim i poštenim poljoprivrednicima.\nVoćari, stočari, mljekari, povrtari i ratari ističu da više nemaju čemu da se nadaju ako mjere ne budu hitno uvedene, napominjući da su slamke za koje su se, poput davljenika, hvatali davno potrošene. Zbog problema sa kojim se suočavaju uputili su otvoreno pismo, puno kritike, na adresu Ministarstva spoljne trgovine i ekonomskih odnosa BiH.\nSmatraju da zaposleni u toj instituciji nemaju ni volje, ni znanja da zaštite i ovo malo preostalih poljoprivrednika koji nastoje da očuvaju svoja ognjišta.\nDa ne pretjeruju, pokazuju podaci prema kojima je uvoz junetine u BiH u posljednjih pet godina udvostručen, dok je uvoz svinjskog mesa povećan pet puta.\nNažalost, niko se ne pita zbog čega se u BiH svake godine uvezu tone mesa sumnjivog porijekla, dok domaći proizvođači svježe meso prodaju zabadava u mesnicama, a stoku daju u bescjenje na pijacama.\nNiko se ne pita ni kako je seljaku koji cijelu godinu vodi bitku sa mrazom, gradom, poplavama, sušom i štetočinama kako bi proizveo povrće, voće i žitarice, koje na kraju nema kome prodati zbog tona sličnih proizvoda sa tržišta najbližih susjeda, Evropske unije, ali i dalekih, prekookeanskih zemalja.\nKako bi oni koji nas hrane i od čijeg rada zavisi sudbina mnogih porodica u RS podigli svoju proizvodnju na noge, potrebno je da se osvijeste i građani, pa tako prilikom kupovine pazare paradajz iz Semberije, a ne Makedonije, kao i ljevčanski krompir i majevičku šljivu umjesto onih iz EU. Ipak, rješenje bezakonja na tržištu nalazi se u rukama političara, koji uljuljkani u svoje udobne fotelje već duže vrijeme ne čuju vapaj poljoprivrednika. Međutim, vrijeme ističe i konkretne korake treba što prije preduzeti.\nUvođenje prelevmana, privremenih zabrana uvoza, carinskih opterećenja i sezonskih zaštitnih mjera za početak bi mogli dati pozitivne rezultate.\nU suprotnom, za koju godinu sela i poljoprivredna imanja zasigurno će izumrijeti, a police u prodavnicama biće bez ijednog domaćeg proizvoda.


Savet bezbednosti o Kosovu\nIzveštaj Generalnog sekretara UN o Kosovu tema je sednice Saveta bezbednosti u Njujorku. U izveštaju šefa UN naglašeno je da je neophodna temeljna i nezavisna istraga o trgovini ljudskim organima na Kosovu, sa snažnim programom zaštite svedoka i punom saradnjom svih strana.\nSavet bezbednosti UN razmatraće u Njujorku redovni tromesečni izveštaj Generalnog sekretara UN o Kosovu. Prethodno je generalni sekretar UN Ban Kimun prosledio članicama Saveta bezbednosti zahtev Srbije da to telo UN pokrene istragu po navodima iz izveštaja izvestioca Dika Martija. Ban Ki Mun je u svom najnovijem tromesečnom izveštaju istakao da je potrebna temeljna, nepristrasna i nezavisna istraga o trgovini ljudskim organima na Kosovu, sa snažnim programom zaštite svedoka i punom saradnjom svih strana. Šef UN-a je podržao istragu, ali i naglasio da će UN u potpunosti sarađivati u takvoj istrazi, ukoliko bi bila sprovedena. U delu izveštaja, koji je potpisao šef EULEKS-a Gzavije de Marnjak naveo je da je misija EU pokrenula preliminarnu istragu o Martijevim navodima, kao i da je spremna da odgovori na sve izazove ovakvog slučaja, uključujući zaštitu svedoka, odgovarajuće objekte, procenu rizika i osoblje. Predlog Srbije nije formalno na dnevnom redu sednice, ali ministar spoljnih poslova Vuk Jeremić ranije najavio da će pokrenuti razgovor o inicijativi Srbije, koju je u međuvremenu podržao generalni sekretar UN. ’Predlog Srbije je postao zvaničan dokument Saveta bezbednosti, tako da će sutrašnji skup na izvestan način predstavljati početak razmatranja te inicijative, bez obzira što on nije uvršten u dnevni red’, ocenio je šef srpske misije pri UN Feodor Starčević, prenosi RTS. O toj temi se u Savetu bezbednosti UN već razgovaralo u februaru, kada je ministar spoljnih poslova Vuk Jeremić najavio inicijativu Srbije. Na toj sednici, četiri članice Saveta bezbednosti UN smatrale su da je dovoljno da se istragom o trgovini ljudskim organima bavi EULEKS. Sednici u Njujorku će, kako je najavljeno, prisustvovati i ministar inostranih poslova Kosova, Enver Hodžaj. Predstavnici Kosova po pravilu ovakvim sednicama prisustvuju u ’ličnom svojstvu, ’ na poziv jedne od članica, na osnovnu člana 39 pravila procedure Saveta bezbednosti.\n13.07.2020 Vlada Kosova uvela nove mere (1739)\n13.07.2020 Trajković: Građani će snositi posledice jer su neobavešteni (743)\n13.07.2020 Na teritoriji opštine Gračanica koronavirusom inficirane 24 osobe (668)\n13.07.2020 U srpskim sredinama na Kosovu 38 novoobolelih (579)\n13.07.2020 Policija će početi sa kažnjavanjem zbog nepoštovanja mera zaštite (476)\nJul 2020 11 (194)


Tag / Neonacisti / Vesti online\nDržava plaća šminku optuženom za ubistvo\nAmerička savezna država Florida odlukom suda mora da snosi kozmetičke troškove neonacističkog nasilnika.\nItalija: Hapšenja neonacista\nItalijanska policija u oblasti Adiđa uhapsila je jednog mladića i pokrenula istragu protiv još 16 skinhedsa zbog organizovanja grupe “Hitlerovu omladina”.\nR. Kukobat - Vesti 1 komentar\nNe plaši se izručenja Srbiji\nGoran Davidović "Firer" isključuje mogućnost da će ga Italija uskoro izručiti Srbiji. On je osuđen zbog prekida antifašističke tribine na Filozofskom fakultetu u Novom Sadu 2005. godine.\nNemačka: Neonacista iz BiH mora na sud\nPotpredsednik pokrajinske desničarske stranke NPD u Rajnland-Pfalcu i član Gradskog veća u Triru Safet Babić moraće da odgovara pred sudom zbog nanošenja teških telesnih povreda. Osim toga,...\nItalija izručuje "Firera" Srbiji\nVođa organizacije Nacionalni stroj, Goran Davidović zvani "Firer", trebalo bi u utorak da bude izručen iz italije u Srbiju, kako najavljuje ministarske pravde Snežana Malović.


Arhiva Oblikovanje tela - Vita Elos\nObjavio Vita Elos dana 21 septembra, 2018\nUltrazvučna kavitacija je široko priznata, jedna od danas najefikasnijih metoda za gubitak masnih naslaga na željenim regijama. Trenutno ne postoji bolji neinvazivan, nehirurški način, koji ne uključuje medicinsku intervenciju ili operaciju u borbi protiv neželjenih masnih naslaga. Regije tela koje na koje se može primeniti tretman Ultrazvučna kavitacija obuhvataju: bokove, butine, stomak, zadnjicu.\nObjavio Vita Elos dana 17 avgusta, 2018\nTretmanom Ultrazvučna kavitacija eliminišite masne naslage i oblikujte telo\nUltrazvučna kavitacija je jedan od najefikasnijih, danas dostupnih metoda, za redukciju celulita i lokalnog gubitka masnih naslaga. Trenutno ne postoji bolji i efikasniji postupak da se na neinvazivan, nehirurški način reoblikuje telo od tretmana Ultrazvučna kavitacija.\nObjavio Vita Elos dana 14 juna, 2018\nŠta je ultrazvučna kavitacija\nUltrazvučna kavitacija je savremeni, neinvazivni i nehirurški metod za oblikovanje tela. Ultrazvučna kavitacija je metod kojim se za kratko vreme postiže gubitak masnih naslaga, što dovodi do smanjenja obima i reoblikovanja tela. Tretman Ultrazvučna kavitacija se najčešće primenjuje na onim delovima tela koji su najviše izgubili nekadašnji oblik, usled nagomilavanja masnih naslaga: ruke, stomak, bokovi, butine, zadnjica.\nObjavio Vita Elos dana 21 marta, 2017\nRazlozi za korišćenje usluga u Vita Elos-u\nVita Elos svoju specijalizaciju zasniva na dugogodišnjem iskustvu svog tima: kozmetičara i lekara iz Moskve (peko 10 godina rada u ovom polju) i korišćenju najsavremenijih aparata, koji obezbeđuju maksimalan učinak kod svakog tretmana. Kod nas je takođe praksa da, kod svake usluge, pružimo detaljnu analizi pojedinačnog ličnog profila klijenta i njegovih specifičnih potreba, definišemo vrste i tok tretmana, kao i da pratimo ostvarene rezultate.\nUspešno uklanjanje keratoza tretmanom Depigmentacija laserom 27 marta, 2020\nDugoročni, nehirurški face lifting samo jednim tretmanom – Ultrazvučni SMAS lifting 25 marta, 2020\nKako vršimo uklanjanje svih vrsta bora lica Plasma Pen tehnologijom uz postizanje zavidnih rezultata 23 marta, 2020


KRUGOVI ŽIVOTA - KLASIČNI VODIČ ZA SISTEM ČAKRI Anod (77367319) - Limundo.com\nKRUGOVI ŽIVOTA - KLASIČNI VODIČ ZA SISTEM ČAKRI Anod\nBroj aukcije: 77367319\n(26. avg 2019, 16:04h)\n„Krugovi života najznačajnija je i najuticajnija ikad napisana knjiga o čakrama.“ – Džon Frend, osnivač anusara joge\nDalekovidi sistem za duhovni razvoj i krepko fizičko zdravlje\nKao portali između fizičke i duhovne ravni, čakre nude neprevaziđene mogućnosti za razvoj, isceljenje i preobražaj. Ovaj klasični uvod u sistem čakri, koji je prodat u više od dvesta hiljada primeraka, u potpunosti je ažuriran i proširen. Obuhvata obnovljena poglavlja o vezama, evoluciji i isceljenju, i novi deo o odgoju dece sa zdravim čakrama.\nKrugovi života vode vas na moćno putovanje kroz sve transcedentalnije nivoe svesti. Posmatrajte ovaj drevni metafizički sistem u svetlu novih metafora koje se kreću od kvantne fizike do dečjeg razvoja. Naučite kako da istražujete i balansirate svojim čakrama služeći se poetskim meditacijama i jednostavnim joga pokretima – a dok stičete duhovnu mudrost osetićete kako vam se zdravlje poboljšava, kako imate više energije, kreativnosti i sposobnosti da manifestujete svoje snove.